cyanic-selkie/wikianc huggingface dataset:
ಎಲೆಕ್ಟ್ರಾನ್
ಎಲೆಕ್ಟ್ರಾನ್ ಅಥವಾ ಋಣವಿದ್ಯುತ್ಕಣ - ಇದು ಋಣ ವಿದ್ಯುದಾವೇಶವನ್ನು ಹೊಂದಿರುವ ಒಂದು ಮೂಲ ಉಪಪರಮಾಣು ಕಣ. ಗಿರಕಿ-½ ಲೆಪ್ಟಾನ್ ಗುಂಪಿನಲ್ಲಿದ್ದು ವಿದ್ಯುತ್‌ಕಾಂತೀಯ ಒಡನಾಟಗಳಲ್ಲಿ ಭಾಗವಹಿಸುವ ಈ ಕಣವು ಪ್ರೋಟಾನ್ ಅಥವಾ ಧನವಿದ್ಯುತ್ ಕಣದ ೧೮೩೬ನೇ ೧ರಷ್ಟು ದ್ರವ್ಯರಾಶಿಯನ್ನು ಹೊಂದಿದೆ. ಪರಮಾಣು ಕೇಂದ್ರದಲ್ಲಿನ ಪ್ರೋಟಾನ್ ಮತ್ತು ನ್ಯೂಟ್ರಾನ್‌ಗಳ ಜೊತೆ ಸೇರಿ ಎಲೆಕ್ಟ್ರಾನ್‌ಗಳು ಪರಮಾಣುಗಳನ್ನು ರಚಿಸುತ್ತವೆ. ಇದಲ್ಲದೆ, ನೆರೆಯ ಪರಮಾಣು ಕೇಂದ್ರಗಳೊಂದಿಗಿನ ಒಡನಾಟದಿಂದ ರಾಸಾಯನಿಕ ಬಂಧಗಳ ಸೃಷ್ಟಿಗೆ ಈ ಕಣಗಳೇ ಕಾರಣ. ಎಲೆಕ್ಟ್ರಾನನ್ನು e− ಅಥವಾ  β− ಚಿನ್ಹೆಗಳಿಂದ ಗುರುತಿಸಲಾಗುತ್ತದೆ. ಎಲೆಕ್ಟ್ರಾನ್ ಅನೇಕ ಭೌತಿಕ ವಿದ್ಯುನ್ಮಾನಗಳಲ್ಲಿ, ವಿದ್ಯುತ್ಕಾಯತೆ ಮತ್ತು ಉಷ್ಣವಾಹಕತೆಗಳಲ್ಲಿ ಪ್ರಮುಖ ಪಾತ್ರವನ್ನು ಒಳಗೊಂಡಿರುತ್ತದೆ. ಅದು ಗುರುತ್ವ (gravitational), ವಿದ್ಯುತ್ಕಾಂತಿಯ (electromagnetic) ಮತ್ತು ದುರ್ಬಲ (weak) ಪರಸ್ಪರಿಕಗಳಲ್ಲಿ ಭಾಗವಹಿಸುತ್ತದೆ. ಎಲೆಕ್ಟ್ರಾನ್ ಬಾಹ್ಯದಲ್ಲಿ ವಿದ್ಯುತ್ ಕ್ಷೇತ್ರವನ್ನು ಉತ್ಪಾದಿಸುತ್ತದೆ.
ಇತಿಹಾಸ
ಎಲೆಕ್ಟ್ರಿಕ್(electric) ಹಾಗು ಎಲೆಕ್ಟ್ರಿಸಿಟಿ(electricity) ಎಂಬ ಎರಡೂ ಪದಗಳು ಲ್ಯಾಟಿನ್ ಭಾಷೆಯ ಎಲೆಕ್ಟ್ರಮ್ ಪದದಿಂದ ಬಂದಿದೆ. ಎಲೆಕ್ಟ್ರಾನ್ ಎಂಬ ಪದವು ಎಲೆಕ್ಟ್ರಿ‍ಕ್ ಹಾಗೂ ಅಯಾನ್ ಎರಡು ಪದಗಳಿಂದ ಕೂಡಿದೆ. ೧೮೯೭ನಲ್ಲಿ ಜೆ.ಜೆ ಥಾಮ್ಸನ್ ಎಂಬ ಭೌತ ವಿಜ್ಞಾನಿ ಎಲೆಕ್ಟ್ರಾನನ್ನು ಅನ್ವೇಷಿಸಿದರು. ತನ್ನ ಪ್ರಯೊಗದಲ್ಲಿ ಕ್ಯಾತೋಡ್ ಕಿರಣಗಳ ಅಲೆಗಳು ಮಾತ್ರವಲ್ಲದೆ ಬದಲಿಗೆ ಅನನ್ಯವಾದ ಕಣಗಳು ಎಂದು ಕಂಡುಹಿಡಿದರು. ಇದನ್ನು ಅವರು ತನ್ನ cathode ray tube ಪ್ರಯೋಗದಿಂದ ಎಲೆಕ್ಟ್ರಾನನ್ನು ಕಂಡುಹಿಡಿದರು.
ಪರಮಾಣು ಸಿದ್ದಾಂತ
ಸರಿಸುಮಾರು ೧೯೧೪ರಲ್ಲಿ ಭೌತ ವಿಜ್ಞಾನಿಗಳಾದ ರುದರ್ ರ್ಫೊಡ್, ಹೆನ್ರಿ ಮೊಸಲೆನು, ಜೆಮ್ಸ್ ಫ್ರ್ಯಾಂಕ್ ಮತು ಗುಸ್ತವ್ ಹೆರ್ಟ್ಶ್ರಾರವರ ಪ್ರಯೋಗಗಳಿಂದ ಪರಮಾಣುವಿನ ರಚನೆಯಲ್ಲಿ ದಟ್ಟವಾದ ದನಾತ್ಮಕ ಚಾರ್ಜ್ ಉಳ್ಳ ಬೀಜಕೇಂದ್ರ (ನ್ಯುಕ್ಲಿಯಸ್ಸ್) ಸುತ್ತ ಕಡಿಮೆ ತೂಕ ಉಳ್ಳ ಎಲೆಕ್ಟ್ರಾನ್ ಇರುತ್ತದೆ ಎಂದು ಸ್ಥಾಪಿಸಿದರು. ೧೯೧೩ರಲ್ಲಿ ಡ್ಯಾನಿಷ್ ಭೌತ ವಿಜ್ಞಾನಿ ನೀಲ್ಸ್ ಬೋರ್  ಎಲೆಕ್ಟ್ರಾನ್ ಕ್ವಾಂಟೈಸ್ ಶಕ್ತಿಗಳ ಸ್ಥಿತಿಗಳಲ್ಲಿ ಇರುತ್ತದೆ ಎಂದು ಮಂಡಿಸಿದನು. ೧೯೨೪ರಲ್ಲಿ ಆಸ್ಟ್ರಿಯನ್ ಭೌತಶಾಸ್ತ್ರದ ವಿಜ್ಞಾನಿ ವುಲ್ಫ್ ಗ್ಯಾಂಗ್  ಪಾಲಿ ಕವಚ ಅಥವಾ ಶೆಲ್ (shell) ಮಾದರಿಯ ರಚನೆಯನ್ನು ನಾಲ್ಕು ನಿಯತಾಂಕಗಳಲ್ಲಿ ಪಾಲಿ ಹೊರಗಿಡುವ ನಿಯಮ (pauli exclusion principle)ದಲ್ಲಿ ವಿವರಿಸಿದನು. ಎಲೆಕ್ಟ್ರಾನಿನ ತೂಕವು ಕಿಲೊಗ್ರಾಮ್. ಐನ್ ಸ್ಟೀನ್ ತತ್ವದ ಪ್ರಕಾರ ಈ ತೂಕವು ೦.೫೧೧ MeV ಅಷ್ಟು ಶಕ್ತಿಯುಳ್ಳದ್ದಾಗಿರುತ್ತದೆ. ಒಂದು ಎಲೆಕ್ಟ್ರಾನಿಗೆ -೧.೬೦೨^-೧೯ ಕೂಲಂಬಷ್ಟು ಎಲೆಟ್ರಿಕ್ ಚಾರ್ಜ್ ಹೊಂದಿದೆ. e-ಎಂಬ ಚಿನ್ಹೆಯಿಂದ ಗುರುತಿಸಲಾಗಿದೆ.ಋಣ ಚಿನ್ಹೆ ಋಣ ಚಾರ್ಜ್ ಅನ್ನು ತೋರಿಸುತ್ತದೆ. ಒಂದು ಎಲೆಕ್ಟ್ರಾನ್ ಪರಮಾಣುವಿನ ಬೀಜಕೇಂದ್ರ ಆಕರ್ಷ್ಕ ಮದುವಿನಲ್ಲಿ ಲಗತ್ತಿಸಲಾಗಿದೆ.ಒಂದು ನ್ಯೂಕ್ಲಿಯಸ್‌ಗೆ ಒಂದು ಅಥವಾ ಹೆಚ್ಚು ಎಲೆಕ್ಟ್ರಾನ್‌ಗಳು ಲಗತ್ತಿಸಿದ ವ್ಯವಸ್ಥೆಗೆ ಒಂದು ಪರಮಾಣು ಎಂದು ಕರೆಯುತ್ತಾರೆ.
ಅನ್ವಯಗಳು
ಎಲೆಕ್ಟ್ರಾನ್ ಕಿರಣಗಳನ್ನು ಬೆಸೆಯಲು ಉಪಯೋಗಿಸಲಾಗುತ್ತದೆ. ಇವು ವರೆಗಿನ ಶಕ್ತಿ ಸಾಂದ್ರತೆಯುಳ್ಳ ೦.೧ ರಿಂದ ೧,೩ಮಿ.ಮಿ ಪರಿಮಿತ ಕೆಂದ್ರೀಕರಣವು ವ್ಯಾಸದ ಅಡ್ಡಲಾಗಿ ಅನುಮತಿಸುತ್ತದೆ. ಈ ಬೆಸುಗೆಯ ತಂತ್ರವನ್ನು ನಿರ್ವಾತದಲ್ಲಿ ಮಾಡಬೇಕು.ಏಕೆಂದರೆ ತಮ್ಮ ಗುರಿಯನ್ನು ತಲಪುವ ಮೊದಲೇ ಎಲೆಕ್ಟ್ರಾನ್ ಗಳು ಅನಿಲ ಗೊಂಡು ಪ್ರತಿಕ್ರಿಯಿಸುತ್ತದೆ. ಎಲೆಕ್ಟ್ರಾನ್ ಬೀಮ್ ಲಿತಿಯೊಗ್ರಾಫಿಯನ್ನು ಬಳಸಿ ಅರೆವಾಹಕಗಳನ್ನು ಎಚ್ಚಿಸುತ್ತಾರೆ. ಎಲೆಕ್ಟ್ರಾನ್ ಮ್ಯೆಕ್ರೊಸ್ಕೋಪ್ ನಲ್ಲಿ ಅತಿ ಸೂಕ್ಷ್ಮವಾದ ವಸ್ತುಗಳನ್ನು ವೀಕ್ಷಿಸಲು ಎಲೆಕ್ಟ್ರಾನ್ ಕಿರಣಗಳನ್ನು ಉಪಯೋಗಿಸಲಾಗುತ್ತದೆ.
Notes
ವರ್ಗ:ಉಪಪರಮಾಣು ಕಣಗಳು ವರ್ಗ:ವಿಜ್ಞಾನ ವರ್ಗ:ಭೌತಶಾಸ್ತ್ರ ವರ್ಗ:ಕಣ ಭೌತಶಾಸ್ತ್ರ
ಕುಶಿನಗರ
ಉತ್ತರಪ್ರದೇಶದ ಗೋರಖಪುರದಿಂದ ೫೦ ಕಿಲೋಮೀಟರು ದೂರದಲ್ಲಿ ಮಲ್ಲರೆಂಬ ಮೂಲನಿವಾಸಿಗಳ ಪಾಳೆಯಪಟ್ಟು ಆಗಿದ್ದ ಕುಶಿನಾರ ಮುಂದೆ ಕುಶಿನಗರ ಆಗಿ ಬದಲಾಯಿತು. ಚೀನೀ ಯಾತ್ರಿಕರಾದ ಫಾ-ಹಿಯೆನ್ ಹಾಗೂ ಹಿಯೆನ್ ತ್ಸಾಂಗರು ತಮ್ಮ ಪ್ರವಾಸ ಕಥನದಲ್ಲಿ ಕುಶಿನಾರದ ಉಲ್ಲೇಖ ಮಾಡಿದ್ದಾರೆ. ಈ ಕುಶಿನಗರದಲ್ಲೇ ಗೌತಮಬುದ್ಧನು ತನ್ನ ಜೀವನದ ಅಂತಿಮ ಕ್ಷಣಗಳನ್ನು ಕಳೆದದ್ದು.
ಪರಿನಿರ್ವಾಣ
ಗೌತಮಬುದ್ಧನು ತನ್ನ ೮೦ನೇ ವಯಸ್ಸಿಗೆ ಕಾಲಿರಿಸಿದಾಗ ಬಿಹಾರದ ವೈಶಾಲಿಯಲ್ಲಿ ಬೋಧನೆ ಮಾಡುತ್ತಿದ್ದ. ಮಾಘ ಪೂರ್ಣಿಮೆಯ ಆ ದಿನ ಆತ ತನ್ನ ಮರಣ ಸಮೀಪಿಸುತ್ತಿದೆಯೆಂದೂ ಮೂರು ತಿಂಗಳ ಅನಂತರ ಕುಶಿನಗರದಲ್ಲಿ ತಾನು ಸಾಯುವೆನೆಂದೂ ಹೇಳಿದ. ಕ್ತಿಸ್ತಪೂರ್ವ ೫೪೩ ರಲ್ಲಿ ಬುದ್ಧ ಕುಶಿನಾರ ತಲಪಿದ. ವೈಶಾಖ ಪೂರ್ಣಿಮೆಯ ಆ ದಿನ ಆತ ಮರಣಶಯ್ಯೆಯಲ್ಲಿ ಮಲಗಿ ತನ್ನ ಪ್ರಿಯ ಶಿಷ್ಯ ಆನಂದ ಮತ್ತು ಇತರರಿಗೆ ಕೊನೆಯ ಉಪನ್ಯಾಸ ಮಾಡಿ ನಿರ್ವಾಣ ಹೊಂದುತ್ತಾನೆ. ಹೀಗೆ ಕುಶಿನಗರವು ಗೌತಮಬುದ್ಧನ ಪರಿನಿರ್ವಾಣಕ್ಕೆ ವೇದಿಕೆಯಾಗಿದೆ. ಬುದ್ಧನು ಮರಣ ಹೊಂದಿದ ಆ ಮಹಾ ಪರಿನಿಬ್ಬಾಣದ ಸ್ಥಳದಲ್ಲಿ ಅವನು ಇನ್ನೂ ಮಲಗಿರುವ ಹಾಗೆ, ಅವನ ಶಿಷ್ಯರು ದುಃಖಾಶ್ರುಧಾರೆಯಿಂದ ಅವನನ್ನು ಬೀಳ್ಕೊಡುತ್ತಿರುವ ಹಾಗೆ ಅದೇ ಸ್ಥಳದಲ್ಲಿ ಅದೇ ಹಜಾರದಲ್ಲಿ ಹರಿಬಾಲಾ ಎಂಬಾತ ಸ್ಥಾಪಿಸಿದ ೬.೧೦ ಮೀಟರು ಉದ್ದದ ಪ್ರಾಚೀನ ಧರಾಶಾಯಿ ಬುದ್ಧ ಮೂರ್ತಿಯನ್ನು ಇಡಲಾಗಿದೆ. ಅನಿರ್ವಚನೀಯವಾದ ದೈವೀಕಳೆಯಿಂದ ಬುದ್ಧ ಬೆಳಗುತ್ತಿದ್ದಾನೆ. ಅವನ ಪಾದುಕೆಯೂ ಭಿಕ್ಷಾಪಾತ್ರೆಯೂ ಸನಿಹದಲ್ಲೇ ಇವೆ. ನೀರವ ಮೌನ ಆ ಸ್ಥಳವನ್ನು ವ್ಯಾಪಿಸಿದೆ. ಆ ಮೂರ್ತಿಯು ಕಾರ್ಲೈಲ್ ಎಂಬ ಅಧಿಕಾರಿಯು ೧೮೭೬ರಲ್ಲಿ ಉತ್ಖನನ ನಡೆಸುತ್ತಿದ್ದಾಗ ಗೋಚರವಾಯಿತು. ಪದ್ಮರಾಗದ ಏಕಶಿಲೆಯಲ್ಲಿ ಕಟೆಯಲಾದ ಆ ಪ್ರತಿಮೆಯಲ್ಲಿ ಮೃತ್ಯುಮುಖಿಯಾದ ಬುದ್ಧನು ಅಂಗಾತನಾಗಿರದೆ ಬಲಕ್ಕೆ ಮಗ್ಗುಲಾಗಿ ಮಲಗಿ ಪಶ್ಚಿಮ ದಿಕ್ಕಿನತ್ತ ಮುಖಮಾಡಿ ಶಾಂತಿಯಿಂದ ಕಣ್ಣು ಮುಚ್ಚಿದ್ದಾನೆ. ಇಂದು ಆ ದಿಕ್ಕಿನಲ್ಲಿ ಬೌದ್ಧ ಧರ್ಮ ಅವಸಾನವಾಗುತ್ತಿರುವುದನ್ನು ನೋಡಲಾರದೆ ಬುದ್ಧ ಕಣ್ಣು ಮುಚ್ಚಿದ್ದಾನೇನೋ ಎನಿಸುತ್ತದೆ.
ಸ್ತೂಪ
ಮುಕತ್ ಬಂಧನದಲ್ಲಿರುವ ವರ್ತುಳಾಕೃತಿಯ ಈ ಕಟ್ಟಡವನ್ನು ಸುಟ್ಟ ಇಟ್ಟಿಗೆಗಳಿಂದ ಕಟ್ಟಲಾಗಿದ್ದು ಅದಕ್ಕೆ ಬಾಗಿಲುಗಳು ಇಲ್ಲ. ಈ ಕಟ್ಟಡ ಮೊದಲೇ ಹೇಳಿದಂತೆ ಬುದ್ಧನ ಅವಶೇಷಗಳನ್ನು ಆವರಿಸಿದಂತೆ ಕಟ್ಟಿದ್ದು. ಹಾಗೆಂದು ತಾಮ್ರಪಟದಲ್ಲಿ ಉಲ್ಲೇಖವಿದೆಯಂತೆ. ಇದರ ತಳದ ವ್ಯಾಸ ೪೭.೨೪ ಮೀಟರು ಇದ್ದು ಮೇಲ್ಮಟ್ಟದ ವ್ಯಾಸ ೩೪.೧೪ ಮೀಟರು ಇದೆ. ಇದರ ಮೇಲೆ ಬಹುಶಃ ಎರಡಕ್ಕಿಂತ ಹೆಚ್ಚು ಛಾವಣಿಗಳಿವೆ. ಹಿಂದೆ ಪಾಷಂಡಿಗಳ ಉಪಟಳದಿಂದ ಬೌದ್ಧಧರ್ಮ ತತ್ತರಿಸಿದಾಗ ಬುದ್ಧನ ಅವಶೇಷಗಳನ್ನು ಈ ಕಟ್ಟಡದಿಂದ ಹೊರ ತೆಗೆದು ಬೇರೆ ಸುರಕ್ಷಿತ ಸ್ಥಳಕ್ಕೆ ಸಾಗಿಸಲಾಗಿದೆಯಾದರೂ ಹಾಗೆ ಎಲ್ಲಿಗೆ ಕೊಂಡೊಯ್ಯಲಾಯಿತೆಂಬ ಸಂಗತಿ ಅತಿ ನಿಗೂಢವಾಗಿದೆ. ಕ್ರಿಸ್ತಶಕ ೧೨ನೇ ಶತಮಾನದವರೆಗೆ ಜೀವಂತಿಕೆಯಿಂದ ಅರಳಿದ್ದ ಕುಶಿನಗರವು ಅನಂತರ ಇತಿಹಾಸದಲ್ಲಿ ಕಮರಿಹೋಗಿತ್ತು. ಬ್ರಿಟಿಷ್ ಸರ್ವೇಕ್ಷಣ ಅಧಿಕಾರಿ ಕಾರ್ಲೈಲ್ ನು ಕುಶಿನಗರದ ಉತ್ಖನನವನ್ನು ಬಹು ಶ್ರದ್ಧೆಯಿಂದ ಮಾಡಿ ಮಣ್ಣಿನಲ್ಲಿ ಹೂತುಹೋಗಿದ್ದ ಈ ಮಹಾಸ್ತೂಪವನ್ನು ಹಾಗೂ ನಿರ್ವಾಣ ಮೂರ್ತಿಯನ್ನು ಬೆಳಕಿಗೆ ತಂದನು.
೧೯೦೩ರಲ್ಲಿ ಬರ್ಮಾದಿಂದ ಚಂದ್ರಮಣಿ ಎಂಬ ಬೌದ್ಧ ಗುರುವು ಆಗಮಿಸಿ ಮಹಾಪರಿನಿರ್ವಾಣ ಮಂದಿರ ಸ್ಥಾಪಿಸಿ ಕುಶಿನಗರಕ್ಕೆ ಮರುರೂಪ ತಂದುಕೊಟ್ಟನು. ಇದೀಗ ಇಂಡಿಯಾದ ಪ್ರಾಚ್ಯ ವಸ್ತು ಇಲಾಖೆಯು ಈ ಪ್ರಾಚ್ಯ ಕಟ್ಟಡಗಳ ಉಸ್ತುವಾರಿ ನೋಡಿಕೊಳ್ಳುತ್ತಿದೆ.
ವಸ್ತುಸಂಗ್ರಹಾಲಯ
ಕುಶಿನಗರದ ಸರ್ಕಾರಿ ವಸ್ತು ಸಂಗ್ರಹಾಲಯದಲ್ಲಿ ಪ್ರಾಚೀನ ಕುಶಾನರ ಕಾಲದ ಹಾಗೂ ಮಥುರೆಯಲ್ಲಿ ದೊರೆತ ಬುದ್ಧ ಸಂಸ್ಕೃತಿಯ ಕುರುಹುಗಳನ್ನು ಅಂದರೆ ಶಿರ, ಸ್ತೂಪ, ಸ್ತಂಭ, ಪ್ರತಿಮೆ ಮುಂತಾದ ಕಲ್ಲಿನ ಕೆತ್ತನೆಗಳನ್ನು ಸಂರಕ್ಷಿಸಿಡಲಾಗಿದೆ. ಮತ್ತೊಂದು ಅಂಕಣದಲ್ಲಿ ಜಪಾನಿನ ಬೌದ್ಧ ಧಾರ್ಮಿಕ ವಸ್ತುಗಳನ್ನು ಪ್ರದರ್ಶಿಸಲಾಗಿದೆ. ಇದೇ ಅಂಕಣದ ಮತ್ತೊಂದು ಪಾರ್ಶ್ವದಲ್ಲಿ ಸ್ತೂಪ, ಧರ್ಮಚಕ್ರ, ಜಾತಕ ಮುಂತಾದವುಗಳ ವಿವರಣೆಯಿದ್ದು ಕುಶಿನಗರದ ವಿವಿಧ ದೇಶಿಕ ಕಟ್ಟಡಗಳ ಚಿತ್ರಗಳೂ ಸ್ಥಳ ಪುರಾಣವೂ ಪ್ರದರ್ಶಿತವಾಗಿದೆ. ವಸ್ತು ಸಂಗ್ರಹಾಲಯದಿಂದ ಹೊರಬಂದು ಆ ರಸ್ತೆಯಲ್ಲಿ ಮುಂದೆ ಸಾಗಿದರೆ ಬಲಬದಿಯಲ್ಲಿ ಜಪಾನ್-ಶ್ರೀಲಂಕಾ ಮೈತ್ರಿ ಸಂಸ್ಥೆಯ ಬುದ್ಧಮಂದಿರವೂ ಅಧ್ಯಯನ ಪೀಠವೂ ಇದೆ. ಈ ಮಂದಿರವು ಸುಟ್ಟ ಕೆಂಪನೆಯ ಇಟ್ಟಿಗೆಗಳ ಗುಮ್ಮಟಾಕೃತಿಯಲ್ಲಿದ್ದು ಗಿಲಾವು ಇಲ್ಲದೇ ಪ್ರಚ್ಛನ್ನವಾಗಿದೆ.
ವಿದೇಶೀ ಕೇಂದ್ರಗಳು
ಅದೇ ರಸ್ತೆಯಲ್ಲಿ ಎರಡು ಜಪಾನೀ ಶೈಲಿಯ ತಾರಾ ಹೋಟೆಲುಗಳನ್ನು ದಾಟಿ ಮುಂದೆ ಹೋದಲ್ಲಿ ಬಲಬದಿಯಲ್ಲೇ ಥೈಲ್ಯಾಂಡ್ ದೇಶದ ಮನಮೋಹಕ ಬುದ್ಧಮಂದಿರ ಇದೆ. ಈ ಮಂದಿರಲ್ಲಿ ಸ್ವರ್ಣಲೇಪಿತ ಬುದ್ಧ ಪ್ರತಿಮೆ ವಿಶೇಷವಾಗಿ ಅಲಂಕೃತವಾದ ಪೀಠದ ಮೇಲಿದೆ. ಆ ಸಭಾಂಗಣವು ಪುಷ್ಪದಾನಿಗಳಿಂದಲೂ ಕಲಾಕುಸುರಿಯ ರತ್ನಗಂಬಳಿ ಹಾಗೂ ಕಲಾಮಯ ಆಸನಗಳಿಂದಲೂ ಸಜ್ಜುಗೊಂಡಿದ್ದು ಪ್ರಾರ್ಥನೆ ಮಾಡಲು ಯೋಗ್ಯ ವಾತಾವರಣ ಒದಗಿಸಿದೆ. ದೇವಾಲಯದ ಆವರಣದಲ್ಲಿ ಬೌದ್ಧ ಭಿಕ್ಷುಗಳ ಶಿಕ್ಷಣ ಮತ್ತು ಅಧ್ಯಯನ ಕೇಂದ್ರವಿದೆ. ಸ್ವರ್ಣಲೇಪಿತ ಸ್ತೂಪಗೋಪುರವೂ ಇದೆ.
ಇವು ಮಾತ್ರವಲ್ಲದೇ ಕುಶಿನಗರದಲ್ಲಿ ಟಿಬೆಟ್ ಶೈಲಿಯ, ಚೀನಾ ಶೈಲಿಯ, ಬರ್ಮಾ ಶೈಲಿಯ ಬುದ್ಧಮಂದಿರಗಳೂ ಸ್ತೂಪಗಳೂ ಅತಿಥಿಗೃಹಗಳೂ ಇವೆ. ಬಂಗಾರ ಲೇಪಿತ ಗೋಪುರಗಳೂ ಸ್ತಂಭಗಳೂ ಕಮಾನುಗಳೂ ಚಾವಣಿಗಳೂ ಉಳ್ಳ ಬುದ್ಧ ಮಂದಿರಗಳು ಒಂದಕ್ಕಿಂತ ಒಂದು ಮಿಗಿಲಾಗಿ ನಿಂತು ಪ್ರವಾಸಿಗರ ಹಾಗೂ ಭಕ್ತರ ಕಣ್ತಣಿಸುತ್ತವೆ. ನಿಜ ಹೇಳಬೇಕೆಂದರೆ ಕುಶಿನಗರವು ವಿವಿಧತೆಯಲ್ಲಿ ಏಕತೆ ಬಿಂಬಿಸುವ ಪುಟ್ಟ ಊರಾಗಿದೆ.
ಭೌಗೋಳಿಕತೆ
ಕುಶಿನಗರವು ರಾಷ್ಟ್ರೀಯ ಹೆದ್ದಾರಿ -೨೮ ರಲ್ಲಿ ಗೋರಖ್‌ಪುರದಿಂದ ಪೂರ್ವಕ್ಕೆ ೫೩ ಕಿ.ಮೀ ದೂರದಲ್ಲಿರುವ ನಗರ ಪಾಲಿಕೆ ಆಗಿದೆ. ಇದು ಅಕ್ಷಾಂಶ ೨೬ ° ೪೫´N ಮತ್ತು ೮೩ ° ೨೪´E ನಡುವೆ ಇದೆ. ಗೋರಖ್‌ಪುರ್ ಕುಶಿನಗರಕ್ಕೆ ಮುಖ್ಯ ರೈಲ್ವೆ ಟರ್ಮಿನಸ್ ಆಗಿದ್ದರೆ, ಯುಪಿ ಸಿವಿಲ್ ಏವಿಯೇಷನ್‌ನ ಏರ್ ಸ್ಟ್ರಿಪ್ ಕುಶಿನಗರದಿಂದ ೫ ಕಿ.ಮೀ ದೂರದಲ್ಲಿರುವ ಕಾಸಿಯಾದಲ್ಲಿದೆ. ಇದನ್ನು ಪ್ರಸ್ತುತ ಅಂತರಾಷ್ಟ್ರೀಯ ವಿಮಾನ ನಿಲ್ದಾಣವಾಗಿ ಉತ್ತರ ಪ್ರದೇಶ ಸರ್ಕಾರ ಮತ್ತು ಭಾರತ ಸರ್ಕಾರ ಅಭಿವೃದ್ಧಿಪಡಿಸಿದೆ.
ಉಲ್ಲೇಖಗಳು
ವರ್ಗ:ಉತ್ತರ ಪ್ರದೇಶ ವರ್ಗ:ಬೌದ್ಧ ಧರ್ಮದ ಪವಿತ್ರ ಕ್ಷೇತ್ರಗಳು ವರ್ಗ:ಪ್ರೋಜೆಕ್ಟ್ ಟೈಗರ್-೨ ಸ್ಪರ್ಧೆಗಾಗಿ ವಿಸ್ತರಿಸಿದ ಲೇಖನ
ನಿಸಾ ಗೋಡ್ರೆಜ್
ನಿಸಾ ಗೋಡ್ರೆಜ್ ಆದಿ ಗೋಡ್ರೆಜ್ ಮತ್ತು ಪರಮೇಶ್ವರ್ ಗೋಡ್ರೆಜ್ ದ೦ಪತಿಯ ಮಗಳು ನಿಸಾ ಗೋಡ್ರೆಜ್ ಗೋಡ್ರೆಜ್ ಕನ್ಷ್ಯೂಮರ್ ಪ್ರಾಡಕ್ಟ್ಸ್ (ಜಿಸಿಪಿಎಲ್) ನಲ್ಲಿ ಪ್ರಮುಖ ಉದ್ಯೋಗಿಯಾಗಿದ್ದು, ನಿಸಾ ಗೋಡ್ರೆಜ್ ಗೋದ್ರೆಜ್ ಕನ್ಷ್ಯೂಮರ್ ಪ್ರಾಡಕ್ಟ್ಸ್ ಕ೦ಪೆನಿಯ ಕಾರ್ಯನಿರ್ವಾಹಕ ನಿರ್ದೇಶಕರಾಗಿದ್ದಾರೆ ಹಾಗೂ ಗೋದ್ರೆಜ್ ಗ್ರೂಫ಼್ ಗೊಲ್ದ್ & ಗ್ರೀನ್ ನನ್ನು ನಿಭಾಯಿಸುತಿದ್ದಾರೆ .ನಿಸಾರವರು ನಿಸಾಬಾ ಎ೦ದೂ ಪ್ರಸಿದ್ದರು.ನಿಸಾ ಅವರ ಅಕ್ಕ ,ತಾನ್ಯಾ ದುಬಾಶ್ರವರು   ಮಾರ್ಕೆಟಿಂಗ್ ಫ಼್ಯಾಮಿಲಿ ಕೌನ್ಸಿಲ್ನಗುಂಪಿನಲ್ಲಿ ಮುಖ್ಯಸ್ಥರಾಗಿರುವರು .ನಿಸಾ ಪ್ರಸ್ತುತವಾಗಿ     ಗೋದ್ರೆ ಡ್ರೆಜ್ ಅಗ್ರೋವ್ಟ್ನಹಾಗೂ ಟೆಕ್ಕ್ ಫ಼್ಹಾರ್ ಇ೦ಡಿಯಾದಲ್ಲಿ ಕಾರ್ಯನಿರ್ವಹಿಸುತ್ತಿದ್ದಾರೆ. thumb|ನಿಸಾ ಗೋಡ್ರೆಜ್
= ಶಿಕ್ಷಣ = ನಿಸಾ ,ಬ್ಯಾಚುಲರ್ ಆಫ್ ಸೈನ್ಸ್ (ಬಿಎಸ್ಸಿ)ಅನ್ನು ದಿ ವಾರ್ಟನ್ ಸ್ಕೂಲ್ ಪೆನ್ಸಿಲ್ವೇನಿಯಾ ವಿಶ್ವವಿದ್ಯಾಲಯದಲ್ಲಿ ಮತ್ತು ಮಾಸ್ಟರ್ ಆಫ್ ಬಿಸಿನೆಸ್ ಅಡ್ಮಿನಿಸ್ಟ್ರೇಷನ್ (MBA)ಹಾರ್ವರ್ಡ್ ಬ್ಯುಸಿನೆಸ್ ಸ್ಕೂಲಿನಲ್ಲಿ ಪೂರ್ಣಗೊಳಿಸಿದ್ದ ಇವರು ಕ್ಯಾಥೆಡ್ರಲ್ ಮತ್ತು ಜಾನ್ ಕಾನನ್ ಸ್ಕೂಲ್ನಿಂದ ತನ್ನ ಶಾಲಾ ಶಿಕ್ಷಣವನ್ನು ಪೂರ್ಣಗೊಳಿಸಿದರು.
= ವೃತ್ತಿಜೀವನ = ಗೋದ್ರೆ ಡ್ರೆಜ್ ಗ್ರೂಪ್ನ ನಲ್ಲಿ ನಿಸಾ ಅವರ ಹಿಂದಿನ ಕಾರ್ಯಯೋಜನೆಯಲ್ಲಿ ಗೋದ್ರೆ ಡ್ರೆಜ್ ಅಗ್ರೋವ್ಟ್ನದ ಕಾರ್ಯಶೀಲತೆ ಸೇರಿದೆ. ಇವರು ಗೋದ್ರೆ / ಡ್ರೆಜ್ ಇಂಡಸ್ಟ್ರೀಸ್ ಮತ್ತು ಅದರ ಸಹವರ್ತಿ ಕಂಪೆನಿಗಳಿಗೆ ನಾವೀನ್ಯತೆ, ಕಾರ್ಯತಂತ್ರ ಮತ್ತು ಮಾನವ ಸಂಪನ್ಮೂಲ ಯೋಜನೆಗಳಲ್ಲಿ ಮೇಲ್ವಿಚಾರಣೆ ಮಾಡಿದ್ದಾರೆ.
= ವೈಯಕ್ತಿಕ ಜೀವನ = ನಿಸರವರು ಅವರ ಪತಿ, ಕಲ್ಪೇಶ್ ಮೆಹ್ತಾ ಮತ್ತು ಮಗ ಜೋರಾನ್ ನೊ೦ದಿಗೆ ಮುಂಬೈನಲ್ಲಿ ವಾಸಿಸುತ್ತಿದ್ದಾರೆ. ಆಕೆಯ ತಂದೆ ಆದಿ ಗೋದ್ರೆಜ್ ,ಗೋದ್ರೆಜ್ ಗ್ರೂಪ್ನನ ಅಧ್ಯಕ್ಷರಾಗಿದ್ದಾರೆ.
= ಗೋದ್ರೆಜ್ ಬಿಯಾಂಡ್ = ನಿಸಾರವರು ಭಾರತದ ಟೀಚ್ ಮಂಡಳಿಯ ಸದಸ್ಯರಾಗಿದ್ದಾರೆ
ಉಲ್ಲೇಖಗಳು
<References />
ವರ್ಗ:ವ್ಯವಹಾರದಲ್ಲಿ ಭಾರತೀಯ ಮಹಿಳೆಯರು ವರ್ಗ:ಮಹಿಳಾ ಕೇಂದ್ರಿತ ಸಂಪಾದನೋತ್ಸವ ೨೦೧೮ ವರ್ಗ:ಭಾರತೀಯ ಉದ್ಯಮಿಗಳು
ಜಾವಾ (ಪ್ರೊಗ್ರಾಮಿಂಗ್ ಭಾಷೆ)
ಜಾವಾ ಒಂದು ಉನ್ನತ ಮಟ್ಟದ, ಕ್ಲಾಸ್-ಆಧಾರಿತ, ಆಬ್ಜೆಕ್ಟ್-ಆಧಾರಿತ ಪ್ರೋಗ್ರಾಮಿಂಗ್ ಭಾಷೆಯಾಗಿದ್ದು ಅದು ಸಾಧ್ಯವಾದಷ್ಟು ಕಡಿಮೆ ಅನುಷ್ಠಾನದ ಅವಲಂಬನೆಗಳನ್ನು ಹೊಂದಲು ವಿನ್ಯಾಸಗೊಳಿಸಲಾಗಿದೆ. ಇದು ಸಾಮಾನ್ಯ ಉದ್ದೇಶದ ಪ್ರೋಗ್ರಾಮಿಂಗ್ ಭಾಷೆಯಾಗಿದ್ದು, ಪ್ರೋಗ್ರಾಮರ್‌ಗಳು ಒಮ್ಮೆ ಬರೆಯಲು, ಎಲ್ಲಿಯಾದರೂ ಎಕ್ಸಿಕ್ಯೂಟ್ ( WORA ), ಅಂದರೆ ಕಂಪೈಲ್ ಮಾಡಿದ ಜಾವಾ ಕೋಡನ್ನು ಮರುಕಂಪೈಲ್ ಮಾಡದೆಯೇ ಜಾವಾವನ್ನು ಬೆಂಬಲಿಸುವ ಎಲ್ಲಾ ಪ್ಲಾಟ್‌ಫಾರ್ಮ್‌ಗಳಲ್ಲಿ ರನ್ ಮಾಡಬಹುದು. ಜಾವಾ ಅಪ್ಲಿಕೇಶನ್‌ಗಳನ್ನು ಕಂಪೈಲ್ ಮಾಡಿದಾಗ ಸಾಮಾನ್ಯವಾಗಿ ಬೈಟ್‌ಕೋಡ್‌ಗೆ ಉತ್ಪತ್ತಿಯಾಗುತ್ತದೆ. ಅದು ಆಧಾರವಾಗಿರುವ ಕಂಪ್ಯೂಟರ್ ಆರ್ಕಿಟೆಕ್ಚರ್ ಅನ್ನು ಲೆಕ್ಕಿಸದೆ ಯಾವುದೇ ಜಾವಾ ವರ್ಚುವಲ್ ಮಷೀನ್ ನಲ್ಲಿ (JVM) ರನ್ ಮಾಡಬಹುದು. ಜಾವಾದ ಸಿಂಟ್ಯಾಕ್ಸ್ C ಮತ್ತು C++ ಗೆ ಹೋಲುತ್ತದೆ, ಆದರೆ ಅವುಗಳಲ್ಲಿ ಒಂದಕ್ಕಿಂತ ಕಡಿಮೆ ಮಟ್ಟದ ಸೌಲಭ್ಯಗಳನ್ನು ಹೊಂದಿದೆ. ಜಾವಾ ರನ್‌ಟೈಮ್ ಡೈನಾಮಿಕ್ ಸಾಮರ್ಥ್ಯಗಳನ್ನು ಒದಗಿಸುತ್ತದೆ (ಉದಾಹರಣೆಗೆ ಪ್ರತಿಬಿಂಬ ಮತ್ತು ರನ್‌ಟೈಮ್ ಕೋಡ್ ಮಾರ್ಪಾಡು) ಸಾಂಪ್ರದಾಯಿಕ ಕಂಪೈಲ್ ಆದ ಭಾಷೆಗಳಲ್ಲಿ ಸಾಮಾನ್ಯವಾಗಿ ಲಭ್ಯವಿಲ್ಲ. ೨೦೧೯ ರಂತೆ ಜಾವಾ, GitHub ಪ್ರಕಾರ ಬಳಕೆಯಲ್ಲಿರುವ ಅತ್ಯಂತ ಜನಪ್ರಿಯ ಪ್ರೋಗ್ರಾಮಿಂಗ್ ಭಾಷೆಗಳಲ್ಲಿ ಒಂದಾಗಿದೆ, ವಿಶೇಷವಾಗಿ ಕ್ಲೈಂಟ್-ಸರ್ವರ್ ವೆಬ್ ಅಪ್ಲಿಕೇಶನ್‌ಗಳಿಗಾಗಿ, ವರದಿಯಾದ 9 ಮಿಲಿಯನ್ ಡೆವಲಪರ್‌ಗಳೊಂದಿಗೆ ಬಳಕೆಯಾಗುತ್ತಿದೆ.
ಜಾವಾವನ್ನು ಮೂಲತಃ ಸನ್ ಮೈಕ್ರೋಸಿಸ್ಟಮ್ಸ್‌ನಲ್ಲಿ ಜೇಮ್ಸ್ ಗೊಸ್ಲಿಂಗ್ ಅಭಿವೃದ್ಧಿಪಡಿಸಿದರು. ಇದು ಸನ್ ಮೈಕ್ರೋಸಿಸ್ಟಮ್ಸ್‌ನ ಜಾವಾ ಪ್ಲಾಟ್‌ಫಾರ್ಮ್‌ನ ಪ್ರಮುಖ ಅಂಶವಾಗಿ ಮೇ 1995 ರಲ್ಲಿ ಬಿಡುಗಡೆಯಾಯಿತು. ಮೂಲ ಮತ್ತು ಉಲ್ಲೇಖದ (ರೆಫೆರೆನ್ಸ್)ಅನುಷ್ಠಾನ ಜಾವಾ ಕಂಪೈಲರ್‌ಗಳು, ವರ್ಚುವಲ್ ಯಂತ್ರಗಳು ಮತ್ತು ಕ್ಲಾಸ್ ಲೈಬ್ರರಿಗಳನ್ನು ಮೂಲತಃ ಸನ್ ಸ್ವಾಮ್ಯದ ಪರವಾನಗಿಗಳ ಅಡಿಯಲ್ಲಿ ಬಿಡುಗಡೆ ಮಾಡಿತು. ಮೇ 2007 ರಂತೆ, ಜಾವಾ ಸಮುದಾಯ ಪ್ರಕ್ರಿಯೆಯ ವಿಶೇಷಣಗಳಿಗೆ ಅನುಗುಣವಾಗಿ, ಸನ್ ಇನ್ನು ಹೆಚ್ಚಿನ ಜಾವಾ ತಂತ್ರಜ್ಞಾನಗಳನ್ನು GPL-2.0-ಮಾತ್ರ ಪರವಾನಗಿಯ ಅಡಿಯಲ್ಲಿ ಉತ್ತಮಗೊಳಿಸಿ ಬಿಡುಗಡೆ ಮಾಡಿತು. ಒರಾಕಲ್ ತನ್ನದೇ ಆದ ಹಾಟ್‌ಸ್ಪಾಟ್ ಜಾವಾ ವರ್ಚುವಲ್ ಮಷೀನ್ ಅನ್ನು ನೀಡುತ್ತದೆ, ಆದಾಗ್ಯೂ ಅಧಿಕೃತ ಉಲ್ಲೇಖದ ಅನುಷ್ಠಾನವೆಂದರೆ OpenJDK JVM ಇದು ಉಚಿತ ಮುಕ್ತ-ಮೂಲ ಸಾಫ್ಟ್‌ವೇರ್ ಮತ್ತು ಹೆಚ್ಚಿನ ಡೆವಲಪರ್‌ಗಳು ಬಳಸುತ್ತಾರೆ. ಬಹುತೇಕ ಎಲ್ಲಾ ಲಿನಕ್ಸ್ ವಿತರಣೆಗಳಿಗೆ ಡೀಫಾಲ್ಟ್ JVM ಆಗಿದೆ.
ಸೆಪ್ಟೆಂಬರ್ ೨೦೨೨ರಂತೆ ಜಾವಾ ದ ಇತ್ತೀಚಿನ ವರ್ಷನ್ ಎಂದರೆ Java 19, ಮತ್ತು ಇತರೆ ವರ್ಷನ್ ಗಳಾದ  Java 17, 11 and 8, ಇವುಗಳು ಪ್ರಸ್ತುತ ಚಾಲ್ತಿಯಲ್ಲಿರುವ ಲಾಂಗ್ ಟರ್ಮ್ ಸೇವೆಗಳ ವರ್ಷನ್ ಗಳು
ಇತಿಹಾಸ
link=//upload.wikimedia.org/wikipedia/commons/thumb/5/5d/Duke_%28Java_mascot%29_waving.svg/110px-Duke_%28Java_mascot%29_waving.svg.png|thumb| ಡ್ಯೂಕ್, ಜಾವಾ ಮ್ಯಾಸ್ಕಾಟ್ link=//upload.wikimedia.org/wikipedia/commons/thumb/1/14/James_Gosling_2008.jpg/220px-James_Gosling_2008.jpg|thumb| ಜೇಮ್ಸ್ ಗೊಸ್ಲಿಂಗ್, 2008 ರಲ್ಲಿ ಜಾವಾದ ಸೃಷ್ಟಿಕರ್ತ link=//upload.wikimedia.org/wikipedia/commons/thumb/f/f8/Tiobeindex.png/220px-Tiobeindex.png|thumb| 2002 ರಿಂದ 2022 ರವರೆಗಿನ TIOBE ಪ್ರೋಗ್ರಾಮಿಂಗ್ ಭಾಷೆಯ ಜನಪ್ರಿಯತೆ ಸೂಚ್ಯಂಕ ಗ್ರಾಫ್. ಜಾವಾ 2015 ರ ಮಧ್ಯದಿಂದ 2020 ರ ಆರಂಭದವರೆಗೆ ಸ್ಥಿರವಾಗಿ ಅಗ್ರಸ್ಥಾನದಲ್ಲಿದೆ. ಜೇಮ್ಸ್ ಗೊಸ್ಲಿಂಗ್, ಮೈಕ್ ಶೆರಿಡನ್ ಮತ್ತು ಪ್ಯಾಟ್ರಿಕ್ ನಾಟನ್ ಜೂನ್ 1991 ಜಾವಾ ಭಾಷಾ ಯೋಜನೆಯೊಂದನ್ನು ಪ್ರಾರಂಭಿಸಿದರು. ಜಾವಾವನ್ನು ಮೂಲತಃ ಸಂವಾದಾತ್ಮಕ ದೂರದರ್ಶನಕ್ಕಾಗಿ ವಿನ್ಯಾಸಗೊಳಿಸಲಾಗಿತ್ತು, ಆದರೆ ಆ ಸಮಯದಲ್ಲಿ ಡಿಜಿಟಲ್ ಕೇಬಲ್ ಟೆಲಿವಿಷನ್ ಉದ್ಯಮಕ್ಕೆ ಇದು ತುಂಬಾ ಉನ್ನತ ಮಟ್ಟದ್ದಾಗಿತ್ತು. ಗೊಸ್ಲಿಂಗ್‌ನ ಕಚೇರಿಯ ಹೊರಗೆ ನಿಂತಿರುವ ಓಕ್ ಮರವಿದೆ. ಹಾಗಾಗಿ ಇದನ್ನು ಓಕ್ ಎಂದು ಕರೆಯಲಾಗುತ್ತಿತ್ತು. ನಂತರ ಯೋಜನೆಯು ಗ್ರೀನ್ ಎಂಬ ಹೆಸರಿನಿಂದ ಮುಂದುವರೆಯಿತು ಮತ್ತು ಅಂತಿಮವಾಗಿ ಇಂಡೋನೇಷ್ಯಾದ ಒಂದು ರೀತಿಯ ಕಾಫಿಯಾದ ಜಾವಾ ಕಾಫಿಯಿಂದ ಜಾವಾ ಎಂದು ಮರುನಾಮಕರಣ ಮಾಡಲಾಯಿತು. ಗೊಸ್ಲಿಂಗ್ ಸಿ / ಸಿ++ ಶೈಲಿಯ ಸಿಂಟ್ಯಾಕ್ಸ್‌ನೊಂದಿಗೆ ಜಾವಾವನ್ನು ವಿನ್ಯಾಸಗೊಳಿಸಿದ್ದಾರೆ, ಅದು ಸಿಸ್ಟಮ್ ಮತ್ತು ಅಪ್ಲಿಕೇಶನ್ ಪ್ರೋಗ್ರಾಮರ್‌ಗಳಿಗೆ ಪರಿಚಿತವಾಗಿದೆ.
ಸನ್ ಮೈಕ್ರೋಸಿಸ್ಟಮ್ಸ್ 1996 ರಲ್ಲಿ ಜಾವಾ 1.0 ಆಗಿ ಮೊದಲ ಸಾರ್ವಜನಿಕ ಅನುಷ್ಠಾನವನ್ನು ಬಿಡುಗಡೆ ಮಾಡಿತು. ಜನಪ್ರಿಯ ಪ್ಲಾಟ್‌ಫಾರ್ಮ್‌ಗಳಲ್ಲಿ ಯಾವುದೇ ವೆಚ್ಚವಿಲ್ಲದ ರನ್-ಟೈಮ್‌ಗಳನ್ನು ಒದಗಿಸುವ, ಒಮ್ಮೆ ಬರೆಯಿರಿ, ಎಲ್ಲಿಯಾದರೂ ರನ್ ಮಾಡಿ (WORA) ಕಾರ್ಯವನ್ನು ಮಾಡುವ ಭರವಸೆಯನ್ನು ನೀಡಿದೆ. ಸಾಕಷ್ಟು ಸುರಕ್ಷಿತ ಮತ್ತು ಕಾನ್ಫಿಗರ್ ಮಾಡಬಹುದಾದ ಭದ್ರತೆಯನ್ನು ಒಳಗೊಂಡಿದ್ದು, ಇದು ನೆಟ್‌ವರ್ಕ್ ಮತ್ತು ಫೈಲ್-ಪ್ರವೇಶ ನಿರ್ಬಂಧಗಳನ್ನು ಅನುಮತಿಸಿದೆ. ಪ್ರಮುಖ ವೆಬ್ ಬ್ರೌಸರ್‌ಗಳು ವೆಬ್ ಪುಟಗಳಲ್ಲಿ ಜಾವಾ ಆಪ್ಲೆಟ್‌ಗಳನ್ನು ಚಲಾಯಿಸುವ ಸಾಮರ್ಥ್ಯವನ್ನು ಶೀಘ್ರದಲ್ಲೇ ಸಂಯೋಜಿಸಿದವು ಮತ್ತು ಜಾವಾ ಶೀಘ್ರವಾಗಿ ಜನಪ್ರಿಯವಾಯಿತು. ಜಾವಾ 1.0 ಕಂಪೈಲರ್ ಅನ್ನು ಜಾವಾ 1.0 ಭಾಷೆಯ ವಿವರಣೆಯನ್ನು ಕಟ್ಟುನಿಟ್ಟಾಗಿ ಅನುಸರಿಸಲು ಆರ್ಥರ್ ವ್ಯಾನ್ ಹಾಫ್ ಅವರು ಜಾವಾದಲ್ಲಿ ಮರು-ಬರೆದಿದ್ದಾರೆ. ಜಾವಾ 2 ರ ಆಗಮನದೊಂದಿಗೆ (ಆರಂಭದಲ್ಲಿ J2SE 1.2 ಆಗಿ ಡಿಸೆಂಬರ್ 1998 ರಲ್ಲಿ ಬಿಡುಗಡೆಯಾಯಿತು – 1999), ಹೊಸ ಆವೃತ್ತಿಗಳು ವಿವಿಧ ರೀತಿಯ ಪ್ಲಾಟ್‌ಫಾರ್ಮ್‌ಗಳಿಗಾಗಿ ನಿರ್ಮಿಸಲಾದ ಬಹು ಸಂರಚನೆಗಳನ್ನು ಹೊಂದಿದ್ದವು. J2EE ಸಾಮಾನ್ಯವಾಗಿ ಸರ್ವರ್ ಪರಿಸರದಲ್ಲಿ ನಡೆಯುವ ಎಂಟರ್‌ಪ್ರೈಸ್ ಅಪ್ಲಿಕೇಶನ್‌ಗಳಿಗಾಗಿ ತಂತ್ರಜ್ಞಾನಗಳು ಮತ್ತು API ಗಳನ್ನು ಒಳಗೊಂಡಿತ್ತು, ಆದರೆ J2ME ಮೊಬೈಲ್ ಅಪ್ಲಿಕೇಶನ್‌ಗಳಿಗಾಗಿ ಆಪ್ಟಿಮೈಸ್ ಮಾಡಲಾದ API ಗಳನ್ನು ಒಳಗೊಂಡಿತ್ತು. ಜಾವಾದ ಡೆಸ್ಕ್‌ಟಾಪ್ ಆವೃತ್ತಿಯನ್ನು J2SE ಎಂದು ಮರುನಾಮಕರಣ ಮಾಡಲಾಯಿತು. 2006 ರಲ್ಲಿ, ಮಾರ್ಕೆಟಿಂಗ್ ಉದ್ದೇಶಗಳಿಗಾಗಿ, ಸನ್ ಸಂಸ್ಥೆಯು ಹೊಸ J2 ಆವೃತ್ತಿಗಳನ್ನು ಕ್ರಮವಾಗಿ Java EE, Java ME, ಮತ್ತು Java SE ಎಂದು ಮರುನಾಮಕರಣ ಮಾಡಿತು.
1997 ರಲ್ಲಿ, ಸನ್ ಮೈಕ್ರೋಸಿಸ್ಟಮ್ಸ್ ಜಾವಾವನ್ನು ಔಪಚಾರಿಕಗೊಳಿಸಲು ISO/IEC JTC 1 ಮಾನದಂಡಗಳ ಸಂಸ್ಥೆಯನ್ನು ಮತ್ತು ನಂತರ Ecma ಇಂಟರ್ನ್ಯಾಷನಲ್ ಅನ್ನು ಸಂಪರ್ಕಿಸಿತು. ಆದರೆ ಅದು ಶೀಘ್ರದಲ್ಲೇ ಈ ಪ್ರಕ್ರಿಯೆಯಿಂದ ಹಿಂತೆಗೆದುಕೊಂಡಿತು. ಜಾವಾ ವಾಸ್ತವಿಕ ಮಾನದಂಡವಾಗಿ ಉಳಿದಿದೆ, ಇದನ್ನು ಜಾವಾ ಸಮುದಾಯ ಪ್ರಕ್ರಿಯೆಯ ಮೂಲಕ ನಿಯಂತ್ರಿಸಲಾಗುತ್ತದೆ. ಒಂದು ಸಮಯದಲ್ಲಿ, ಸನ್ ತಮ್ಮ ಸ್ವಾಮ್ಯದ ಸಾಫ್ಟ್‌ವೇರ್ ಸ್ಥಿತಿಯ ಹೊರತಾಗಿಯೂ ಮತ್ತು ಅದರ ಹೆಚ್ಚಿನ ಜಾವಾ ಅಳವಡಿಕೆಗಳನ್ನು ಶುಲ್ಕವಿಲ್ಲದೆ ಲಭ್ಯವಾಗುವಂತೆ ಮಾಡಿತು. ಜಾವಾ ಎಂಟರ್‌ಪ್ರೈಸ್ ಸಿಸ್ಟಮ್‌ನಂತಹ ವಿಶೇಷ ಉತ್ಪನ್ನಗಳಿಗೆ ಪರವಾನಗಿಗಳ ಮಾರಾಟದ ಮೂಲಕ ಜಾವಾದಿಂದ ಸನ್ ಆದಾಯವನ್ನು ಗಳಿಸಿತು.
ನವೆಂಬರ್ 13, 2006 ರಂದು, GPL-2.0-ಮಾತ್ರ ಪರವಾನಗಿಯ ನಿಯಮಗಳ ಅಡಿಯಲ್ಲಿ ಸನ್ ಸಂಸ್ಥೆಯು ಜಾವಾ ವರ್ಚುವಲ್ ಮಷೀನ್ ಅನ್ನು (JVM) ಉಚಿತ ಮತ್ತು ಮುಕ್ತ-ಮೂಲ ಸಾಫ್ಟ್‌ವೇರ್ (FOSS) ಆಗಿ ಬಿಡುಗಡೆ ಮಾಡಿತು. ಮೇ 8, 2007 ರಂದು, ಸನ್ ಸಂಸ್ಥೆಯು ಈ ಪ್ರಕ್ರಿಯೆಯನ್ನು ಪೂರ್ಣಗೊಳಿಸಿತು, ಅದರ ಎಲ್ಲಾ JVM ನ ಕೋರ್ ಕೋಡ್ ಅನ್ನು ಉಚಿತ ಸಾಫ್ಟ್‌ವೇರ್ / ಓಪನ್ ಸೋರ್ಸ್ ವಿತರಣಾ ನಿಯಮಗಳ ಅಡಿಯಲ್ಲಿ ಲಭ್ಯವಾಗುವಂತೆ ಮಾಡಿದೆ. ಕೋಡ್‌ನ ಒಂದು ಸಣ್ಣ ಭಾಗವನ್ನು ಹೊರತುಪಡಿಸಿ ಸನ್ ಹಕ್ಕುಸ್ವಾಮ್ಯವನ್ನು ಹೊಂದಿಲ್ಲ.
ಸನ್‌ನ ಉಪಾಧ್ಯಕ್ಷ ರಿಚ್ ಗ್ರೀನ್, ಜಾವಾಗೆ ಸಂಬಂಧಿಸಿದಂತೆ ಸನ್‌ ಸಂಸ್ಥೆಯ ಆದರ್ಶ ಪಾತ್ರವು ಸುವಾರ್ತಾಬೋಧಕನಾಗಿರುತ್ತಾನೆ ಎಂದು ಹೇಳಿದರು. 2009–10ರಲ್ಲಿ ಒರಾಕಲ್ ಕಾರ್ಪೊರೇಷನ್ ಸನ್ ಮೈಕ್ರೋಸಿಸ್ಟಮ್ಸ್ ಅನ್ನು ಸ್ವಾಧೀನಪಡಿಸಿಕೊಂಡ ನಂತರ, ಒರಾಕಲ್ ತನ್ನನ್ನು ಜಾವಾ ತಂತ್ರಜ್ಞಾನದ ಮೇಲ್ವಿಚಾರಕ ಎಂದು ಬಣ್ಣಿಸಿದ್ದು, ಸಮುದಾಯದ ಭಾಗವಹಿಸುವಿಕೆ ಮತ್ತು ಪಾರದರ್ಶಕತೆಯನ್ನು ಬೆಳೆಸಲು ಪಟ್ಟುಹಿಡಿದ ಬದ್ಧತೆಯನ್ನು ಹೊಂದಿದೆ. ಆಂಡ್ರಾಯ್ಡ್ SDK ಒಳಗೆ ಜಾವಾವನ್ನು ಬಳಸಿದ್ದಕ್ಕಾಗಿ Google ವಿರುದ್ಧ ಮೊಕದ್ದಮೆಯನ್ನು ದಾಖಲಿಸಿದರು, ಅದು ಕೆಲವು ಸಮಯ ಮಾತ್ರವಿತ್ತು. ( Android ವಿಭಾಗವನ್ನು ನೋಡಿ).
ಜಾವಾ ಸಾಫ್ಟ್‌ವೇರ್ ಅನ್ನು ಲ್ಯಾಪ್‌ಟಾಪ್‌ಗಳಿಂದ ಡೇಟಾ ಸೆಂಟರ್‌ಗಳು, ಗೇಮ್ ಕನ್ಸೋಲ್‌ಗಳು ಮತ್ತು ವೈಜ್ಞಾನಿಕ ಸೂಪರ್‌ಕಂಪ್ಯೂಟರ್‌ಗಳು ಸೇರಿದಂತೆ ಎಲ್ಲದರಲ್ಲೂ ಕಾರ್ಯನಿರ್ವಹಿಸುತ್ತದೆ.
ಓರಾಕಲ್ (ಮತ್ತು ಇತರರು) ಹಳೆಯ ಆವೃತ್ತಿಗಳಲ್ಲಿ ಪರಿಹರಿಸಲಾಗದ ಭದ್ರತಾ ಸಮಸ್ಯೆಗಳಿಂದಾಗಿ, ಜಾವಾದ ಹಳೆಯ ಮತ್ತು ಸರಿಯಾದ ಬೆಂಬಲವಿಲ್ಲದ ಆವೃತ್ತಿಗಳನ್ನು ಅಸ್ಥಾಪಿಸಲು ಅಥವಾ ಅನ್ ಇನ್ ಸ್ಟಾಲ್ ಮಾಡಲು ಹೆಚ್ಚು ಶಿಫಾರಸು ಮಾಡುತ್ತಾರೆ
ತತ್ವಗಳು
ಜಾವಾ ಭಾಷೆಯ ಐದು ಪ್ರಾಥಮಿಕ ಗುರಿಗಳು ಕೆಳಕಂಡತಿದೆ:
ಆವೃತ್ತಿಗಳು (ವರ್ಷನ್ ಗಳು)
೨೦೨೧ ಸೆಪ್ಟೆಂಬರ್ (ಅಪ್ಡೇಟ್) ನಂತೆ ಜಾವಾ ೮, ೧೧ ಮತ್ತು ೧೭ ಈ ವರ್ಷನ್ ಗಳನ್ನು ಲಾಂಗ್ ಟರ್ಮ್ ಸಪೋರ್ಟ್ ವರ್ಷನ್ (ಎಲ್ ಟಿ ಎಸ್) ಗಳೆಂದು ತಿಳಿಸಲಾಗಿದೆ.
Oracle ಸಂಸ್ಥೆಯು ವಾಣಿಜ್ಯ ಬಳಕೆಗಾಗಿ ಜನವರಿ 2019 ರಲ್ಲಿ ಲೆಗಸಿ ಆವೃತ್ತಿ Java 8 LTS ಗಾಗಿ ಕೊನೆಯ ಶೂನ್ಯ-ವೆಚ್ಚದ ಸಾರ್ವಜನಿಕ ನವೀಕರಣವನ್ನು ಬಿಡುಗಡೆ ಮಾಡಿತು. ಆದರೂ ಅದು ಇನ್ನೂ ಜಾವಾವನ್ನು ಬೆಂಬಲಿಸುತ್ತದೆ 8 ಅನಿರ್ದಿಷ್ಟವಾಗಿ ವೈಯಕ್ತಿಕ ಬಳಕೆಗಾಗಿ ಸಾರ್ವಜನಿಕ ನವೀಕರಣಗಳೊಂದಿಗೆ. ಇತರ ಮಾರಾಟಗಾರರು OpenJDK 18 ಮತ್ತು 8, 11 ಮತ್ತು 17 ರ ಶೂನ್ಯ-ವೆಚ್ಚದ ನಿರ್ಮಾಣಗಳನ್ನು ನೀಡಲು ಪ್ರಾರಂಭಿಸಿದ್ದಾರೆ. ಅದು ಇಂದಿಗೂ ಭದ್ರತೆ ಮತ್ತು ಇತರ ನವೀಕರಣಗಳನ್ನು ಪಡೆಯುತ್ತಿದೆ.
ಜಾವಾದ ಪ್ರಮುಖ ಬಿಡುಗಡೆ ಆವೃತ್ತಿಗಳು ಮತ್ತು ಅವುಗಳ ಬಿಡುಗಡೆಯ ದಿನಾಂಕಗಳೊಂದಿಗೆ:
ಆವೃತ್ತಿಗಳು
ಸನ್ ವಿಭಿನ್ನ ಅಪ್ಲಿಕೇಶನ್ ಪರಿಸರಗಳನ್ನು ಗುರಿಯಾಗಿಟ್ಟುಕೊಂಡು ಜಾವಾದ ನಾಲ್ಕು ಆವೃತ್ತಿಗಳನ್ನು ವ್ಯಾಖ್ಯಾನಿಸಿದೆ ಮತ್ತು ಬೆಂಬಲಿಸುತ್ತದೆ. ಅದರ ಅನೇಕ API ಗಳನ್ನು ವಿಂಗಡಿಸಿದೆ ಇದರಿಂದ ಅವು ಒಂದು ಪ್ಲಾಟ್‌ಫಾರ್ಮ್‌ಗೆ ಸೇರಿವೆ. ವೇದಿಕೆಗಳು:
ಸನ್ ಪರ್ಸನಲ್ ಜಾವಾ ಎಂಬ ವ್ಯಕ್ತಿಗತ ಆವೃತ್ತಿಯನ್ನು ಸಹ ಒದಗಿಸಿದೆ, ನಂತರ ಅದನ್ನು ಪ್ರಮಾಣಿತ-ಆಧಾರಿತ ಜಾವಾ ME ಕಾನ್ಫಿಗರೇಶನ್-ಪ್ರೊಫೈಲ್ ಜೋಡಣೆಗಳಿಂದ ಬದಲಾಯಿಸಲಾಗಿದೆ. ವರ್ಗ:Pages with unreviewed translations
ದಕ್ಷಿಣ ಗೋಲಾರ್ಧ
ಬಾಹ್ಯಾಕಾಶದಲ್ಲಿ ತಿರುಗುತ್ತಿರುವ ಆಕಾಶಕಾಯದ ಸಮಭಾಜಕ ವೃತ್ತದ ದಕ್ಷಿಣಕ್ಕಿರುವ ಪ್ರದೇಶವನ್ನು ದಕ್ಷಿಣ ಗೋಲಾರ್ಧ ಎಂದು ಕರೆಯುತ್ತಾರೆ. ಭೂಮಿಯ ದಕ್ಷಿಣ ಗೋಲಾರ್ಧದಲ್ಲಿ ನಾಲ್ಕು ಖಂಡಗಳೂ, ಮೂರು ಮಹಾಸಾಗರಗಳೂ ಇವೆ.
ದೇಶಗಳು ಮತ್ತು ವಸಾಹತುಗಳು
ವರ್ಗ:ಭೂಗೋಳ
ಶೋಭನಾ ಭಾರತೀಯ
ಇವರು ಜನಿಸಿದ್ದು ೧೯೫೭ರಲ್ಲಿ. ಇವರು ಹಿಂದೂಸ್ಠಾನ್ ಟೈಮ್ ಗ್ರೂಪ್‌ನ ಅಧ್ಯಕ್ಷ ಹಾಗೂ ಸಂಪಾದಕೀಯ ನಿರ್ದೆಶಾಕರಾಗಿ ಸೇವೆ ಸಲ್ಲಿಸಿದ್ದಾರೆ. ಭಾರತದ ಪತ್ರಿಕೆ ಹಾಗೂ ಮಾಧ್ಯಮಗಳು ಅವರ ತಂದೆಇಂದ ಅವರಿಗೆ ಅನುವಂಶೀಕವಾಗಿ ಬಂದತಹುದೆಂದು ಹೇಳಬಹುದು.ಇತ್ತೀಚೆಗೆ ಶೋಭಾನಾರವರು ಬಿರ್ಲಾ ಇನ್ಸ್ ಟ್ಯೂಷಾನ್ ಅಫ್  ಟೆಕ್ನಾಲಜಿ ಆಂಡ್ ಸಾಯನ್ಸ್ ಪಿಲನಿ ಹಾಗೂ ಇಂಡೇಬಾರ್ ಇಂಡಿಯಾದ ಅಧ್ಯಕ್ಷರಾಗಿದ್ದರು ಹಾಗೂ ಕಾಂಗ್ರೆಸ್ ಪಕ್ಷದಲ್ಲಿದಲ್ಲಿದರು. ಇವರು ರಾಜ್ಯಸಭಾ ಸದಸ್ಯರಾಗಿ ಆಯ್ಕೆ ಆಗಿದ್ದರು. ಇವರ ಹೆಸರನ್ನು ಶೋಭಾನಾ ಭಾರತೀಯ ಅಥವಾ ಶೋಭಾನಾ ಭರ್ತಿಯ ಎಂದು ಬರೆಯಲಾಗುತ್ತದೆ. ಶೋಭಾನಾ ಇವರು ೨೦೧೬ರಲ್ಲಿ ೯೩ನೇ ಅಧಿಕ ಶಕ್ತಿಯುಳ್ಳ ಮಹಿಳೆಯಾಗಿದ್ದರು. thumb|ಶೋಭನಾ ಭಾರತೀಯ
ರಾಜಕೀಯ
ಶೋಭನಾ ಇವರು ೨೦೦೫ರಲ್ಲಿ ಪದ್ಮಶ್ರಿ ಪ್ರಶಸ್ತಿಗೆ ಆಯ್ಕೆಗೊಂಡಿದ್ದರು. ಈ ಪ್ರಶಸ್ತಿ ಇವರಿಗೆ ಪತ್ರಿಕೋದ್ಯಮದಿಂದ ದೊರೆಯೊತು. ಇವರು ೨೦೦೬ರಲ್ಲಿ ರಾಜ್ಯಸಭಾಕ್ಕೆ ಚುನಾಯಿತರಾದರು .ಇವರು ಮಾಧ್ಯಮ ಬರೂನ್ ಆಗಿದ್ದರು ಆದರೆ ಪತ್ರಕತ್ರರಾಗಿರಲಿಲ್ಲ.ಇವರು ೨೦೦೬ ರಲ್ಲಿ ಬಾಲ್ಯವಿವಾಹ ಹಾಗೂ ಮಿಸ್ಸಲ್ಲೇನಿಯಸ್ ಬಿಲ್ಲ‌ನ್ನು ಪರಿಚಯಿಸಿದರು.
ಉಲ್ಲೇಖ
ವರ್ಗ:ವ್ಯವಹಾರದಲ್ಲಿ ಭಾರತೀಯ ಮಹಿಳೆಯರು ವರ್ಗ:ಮಹಿಳಾ ಕೇಂದ್ರಿತ ಸಂಪಾದನೋತ್ಸವ ೨೦೧೮
ಇರೋಮ್ ಚಾನು ಶರ್ಮಿಳಾ
'ಇರೋಮ್ ಶರ್ಮಿಳಾ, ೨೦೦೦ ನೆಯ ಇಸವಿಯಲ್ಲಿ ತನ್ನ ೨೮ ನೆಯ ವಯಸ್ಸಿನಲ್ಲಿ ಹೋರಾಟ ಆರಂಭಿಸಿ, ಮಣಿಪುರಕ್ಕೆ ಸಂಬಂಧಿಸಿದ ಸಶಸ್ತ್ರ ದಳದ ವಿಶೇಷಾಧಿಕಾರ ಕಾನೂನನ್ನು ತೆಗೆದುಹಾಕಬೇಕು ಎಂದು ಸರಕಾರದ ವಿರುದ್ಧ ಆಜೀವಪರ್ಯಂತ ಉಪವಾಸ ಸತ್ಯಾಗ್ರಹವನ್ನು ಕೈಗೊಂಡಿದ್ದರು. 'ಮಣಿಪುರದ ಐರನ್ ಲೇಡಿ' ಎಂದು ಹೆಸರುಪಡೆದಿದ್ದಾರೆ.
ಭಾರತೀಯ ಸೇನಾ ಸಶಸ್ತ್ರ ದಳದ ವಿಶೇಷಾಧಿಕಾರ ವಿರೋಧಿಸಿ ಸತ್ಯಾಗ್ರಹ
ಉಪವಾಸ ಸತ್ಯಾಗ್ರಹಮಾಡುವ ಹೋರಾಟ ಶುರುಮಾಡಿದರು. ಸಶಸ್ತ್ರ ದಳದ ವಿಶೇಷಾಧಿಕಾರವು ಅನೇಕ ಮುಗ್ದಜೀವಿಗಳ ಜೀವಹಾನಿಗೆ ಕಾರಣವಾಗುತ್ತಿದೆ ಎಂಬುದು ಶರ್ಮಿಳಾರವರ ವಾದವಾಗಿತ್ತು. ಸರಕಾರ ಅವರನ್ನು ಶಿಕ್ಷೆಗೆ ಒಳಪಡಿಸಿತು. ಸರಕಾರದ ಕೆಲವು ನೀತಿಗಳ ವಿರುದ್ಧದ ಮಣಿಪುರದ ಆಸ್ಪತ್ರೆಯ ಚಿಕ್ಕ ೧೫ ಅಡಿ ಅಗಲ ೧೦ ಅಡಿ ಉದ್ದದ ಕೋಣೆಯಲ್ಲೇ ನ್ಯಾಯಾಂಗ ಬಂಧನದಲ್ಲಿ ಚಿಕಿತ್ಸೆ ಪಡೆಯುತ್ತಿದ್ದ ಇರೋಮ್ ಶರ್ಮಿಳಾ, ೧೩ ವರ್ಷಗಳ ಕಾಲ ತಮ್ಮ ಹೋರಾಟವನ್ನು ನಡೆಸಿಕೊಂಡು ಬಂದರು. ಅವರ ಸತ್ಯಾಗ್ರಹಕ್ಕೆ ಆತ್ಮಹತ್ಯೆಯ ಪ್ರಯತ್ನದ ಆರೋಪ ಹೊರಿಸಿ, ಸರಕಾರ ತಮ್ಮ ವಶಕ್ಕೆ ತೆಗೆದುಕೊಂಡು, ಉಪವಾಸ ನಿಲ್ಲಿಸುವ ತನಕ, ಆಕೆಯ ಮೂಗಿಗೆ ಕೊಳವೆ ಹಾಕಿ ಅದರ ಮೂಲಕ ಆಹಾರ ಹಾಕುವ ವ್ಯವಸ್ಥೆ ಮಾಡಲಾಯಿತು. ವರ್ಷಗಳು ಉರುಳಿದಂತೆ ಆಕೆಯ ಶಿಕ್ಷೆಯ ಅವಧಿಯೂ ಹೆಚ್ಚಾಯಿತು. ಭಾರತದಲ್ಲಿ ನ್ಯಾಯಾಂಗ ಬಂಧನದಲ್ಲಿರುವ ವ್ಯಕ್ತಿಗೆ ಓಟುಮಾಡುವ ಅಧಿಕಾರವಿಲ್ಲ. ಹಾಗಾಗಿ, ಇರೋಮ್ ಶರ್ಮಿಳಾ, ೧೩ ವರ್ಷಗಳಿಂದ ಮತದಾನಮಾಡಿಲ್ಲ.
ಉಪವಾಸ ಸತ್ಯಾಗ್ರಹ ಅಂತ್ಯ
2016 ಆಗಸ್ಟ್ 9 ರಂದು ತನ್ನ ಹದಿನಾರು ವರ್ಷಗಳ ಸುದೀರ್ಘ ಉಪವಾಸ ಸತ್ಯಾಗ್ರಹವನ್ನು ಕೊನೆಗೊಳಿಸುವ ನಿರ್ಧಾರವನ್ನು ಪ್ರಕಟಿಸಿದರು. ಮುಂದೆ ಮಣಿಪುರದ ಮುಖ್ಯಮಂತ್ರಿಯಾಗುವ ಆಶಯ ವ್ಯಕ್ತಪಡಿಸಿದರು. ೪೧ ವರ್ಷ ಪ್ರಾಯದ ಶರ್ಮಿಳಾ, ಸತ್ಯಾಗ್ರಹಕ್ಕೆ ನೆರವು ನೀಡುತ್ತಿರುವ 'ಡೆಸ್ಮಂಡ್' ಎಂಬ ಯುವಕನನ್ನು ಅವರು ಪ್ರೀತಿಸುತ್ತಿದ್ದು, ಆತನೊಂದಿಗೆ ಮದುವೆಯಾಗುವ ಇಂಗಿತ ವ್ಯಕ್ತಪಡಿಸಿದ್ದರು.
ಚುನಾವಣೆಯಲ್ಲಿ ಸ್ಪರ್ಧೆ
ಉಪವಾಸ ಸತ್ಯಾಗ್ರಹ ಮುಗಿಸಿದ ಬಳಿಕ ರಾಜಕೀಯ ಪ್ರವೇಶಿಸಿದರು. ‘ಪೀಪಲ್ ರಿಸರ್ಜೆನ್ಸ್ ಅಂಡ್ ಜಸ್ಟಿಸ್ ಅಲಯನ್ಸ್ (PRJA) ಎಂಬ ಸ್ವತಂತ್ರ ಪಕ್ಷವನ್ನು ಹುಟ್ಟುಹಾಕಿದ ಶರ್ಮಿಳಾ, ೨೦೧೭ರ ಮಣಿಪುರ ವಿಧಾನಸಭಾ ಚುನಾವಣೆಯಲ್ಲಿ ಮಣಿಪುರ ಮುಖ್ಯಮಂತ್ರಿ ಇಬೋಬಿ ಸಿಂಗ್ ಅವರ ವಿರುದ್ಧ 'ತೋಬಲ್‌' ಕ್ಷೇತ್ರದಿಂದ ಸ್ಪರ್ಧಿಸಿದ್ದರು. ಅವರು ಕೇವಲ ೯೦ ಮತಗಳನ್ನು ಪಡೆದು ಸೋಲುಂಡರು.
ಉಲ್ಲೇಖಗಳು
<References /> ವರ್ಗ: ಭಾರತೀಯ ಕಾರ್ಯಕರ್ತರು
ಕಿಸ್ (ಬ್ಯಾಂಡ್)
ಕಿಸ್  ಇದು ಅಮೇರಿಕಾದ ಹಾರ್ಡ್ ರಾಕ್  ಬ್ಯಾಂಡಿನ ಹೆಸರು. ಇದನ್ನು ನ್ಯೂ ಯಾರ್ಕ್ ನಗರದಲ್ಲಿ ಜನವರಿ 1973 ರಲ್ಲಿ ರಚಿಸಲಾಯಿತು. (ಹಾರ್ಡ್ ರಾಕ್: ಗಂಭೀರ ಲಯದ ಸಂಗೀತ; ಬ್ಯಾಂಡ್:ವಾದ್ಯವೃಂದ/ವಾದ್ಯ ಗೋಷ್ಟಿ/ವಾದ್ಯಮೇಳ) ಈ ತಂಡವನ್ನು ಅದರ ಸದಸ್ಯರ ಮುಖಕ್ಕೆ ಬಣ್ಣ ಹಚ್ಚಿಕೊಳ್ಳುವ ಶೈಲಿಯಿಂದ ಹಾಗು ರಂಗದ (ಸ್ಟೇಜ್) ಮೇಲೆ ಇವರು ಧರಿಸುವ ಆಕರ್ಷಕ ಉಡುಗೆ ತೊಡುಗೆಗಳಿಂದ ಸುಲಭವಾಗಿ ಗುರುತು ಹಚ್ಚಬಹುದು. ಬೆಂಕಿಯುಗುಳುವುದು (ಫೈರ್ ಬ್ರಿತಿಂಗ್), ರಕ್ತ ಉಗುಳುವುದು (ಬ್ಲಡ್ ಸ್ಪಿಟ್ಟಿಂಗ್), ಬೆಂಕಿ ಕಾರುವ ಗಿಟಾರ್ (ಸ್ಮೋಕಿಂಗ್ ಗಿಟಾರ್), ಮತ್ತು ಹಲವಾರು ಪೈಅರೋಟೆಕ್ನಿಕ್ ಗಳಿರುತ್ತಿದ್ದ ಈ ತಂಡ ವ್ಯಾಪಕವಾದ ಲೈವ್ ಪ್ರದರ್ಶನಗಳಿಂದಾಗಿ 1970ರ ದಶಕದ ಮಧ್ಯಭಾಗದಿಂದ ಹಿಡಿದು ಕೊನೆಯ ತನಕ ಪ್ರಸಿದ್ಧರಾಗಿದ್ದರು. (ಪೈರೋಟೆಕ್ನಿಕ್: ಬಾಣಬಿರುಸಿನ ಪ್ರದರ್ಶನ; ಲೈವ್ ಪ್ರದರ್ಶನ: ರಂಗದ ಮೇಲೆ ನೀಡುವ ಪ್ರದರ್ಶನ)  ಇಲ್ಲಿಯವರೆಗೆ ಕಿಸ್ ಗೆ USA(ಯು.ಎಸ್.ಎ) ಯಲ್ಲಿ 24 ಗೋಲ್ಡ್ ಆಲ್ಬಂಗಳಿಂದ ಪುರಸ್ಕರಿಸಲಾಗಿದೆ. (ಗೋಲ್ಡ್ ಆಲ್ಬಂ: ಇದೊಂದು ರೀತಿಯ ಪ್ರಮಾಣಪತ್ರ,ಇದು ವ್ಯಾಪಾರದ ಪ್ರಮಾಣವನ್ನು ಸೂಚಿಸುತ್ತದೆ; ಗೋಲ್ಡ್ ಅಲ್ಲದೆ ಪ್ಲಾಟಿನಂ, ಸಿಲ್ವರ್ ಪ್ರಮಾಣ ಪತ್ರಗಳು ಕೂಡ ಇದೆ.) ಈ ಬ್ಯಾಂಡ್ ಯುನೈಟೆಡ್ ಸ್ಟೇಟ್ಸ್ ನಲ್ಲಿ 19 ದಶಲಕ್ಷ ಆಲ್ಬಂಗಳನ್ನು ಮಾರಾಟ ಮಾಡಿದ್ದಾರೆ. ಪ್ರಪಂಚಾದ್ಯದಂತ ಇವರ ವ್ಯಾಪಾರ 100 ದಶಲಕ್ಷವನ್ನು ಮೀರಿದೆ.
ಪಾಲ್ ಸ್ಟಾನ್ಲಿ (ಗಾಯನ ಹಾಗು ರಿಥಂ ಗಿಟಾರ್), ಜೀನ್ ಸಿಮ್ಮನ್ಸ್ (ಗಾಯನ ಹಾಗು  ಬ್ಯಾಸ್ ಗಿಟಾರ್), ಏಸ್ ಫ್ರೆಹ್ಲೆ (ಲೀಡ್ ಗಿಟಾರ್ ಹಾಗು ಗಾಯನ), ಮತ್ತು ಪೀಟರ್ ಕ್ರಿಸ್ (ಡ್ರಮ್ಸ್, ಪರ್ಕಷನ್ ಹಾಗು ಗಾಯನ) ಗಳು ಸದಸ್ಯರಾಗಿರುವ  ಈ ಕ್ರಮಾಂಕವು ಬಹಳ ಯಶಸ್ವಿ ಹಾಗು ಚಿರಪರಿಚಿತವಾಗಿದೆ. (ರಿಥಂ ಗಿಟಾರ್: ಹಾಡುಗಾರನಿಗೆ/ವಾದ್ಯವೃಂದಕ್ಕೆ ಸಂಗೀತದಲ್ಲಿ ಲಯವನ್ನು ಒದಗಿಸುವುದು; ಬ್ಯಾಸ್ ಗಿಟಾರ್: ; ಲೀಡ್ ಗಿಟಾರ್: ಹಾಡಿನ ಪ್ರಮುಖ ಭಾಗವನ್ನು ನುಡಿಸುವವ; ಪರ್ಕಷನ್: ತಾಳವಾದ್ಯ) ಅವರುಗಳ ಮೇಕ್ ಅಪ್ (ಮೆಕ್ಅಪ್: ಸದಸ್ಯರ ತಮ್ಮ ಮುಖಗಳಿಗೆ ಆಕರ್ಷಕವಾಗಿ ಬಣ್ಣ ಬಳಿದುಕೊಂಡು ಮಾಡಿಕೊಳ್ಳುತ್ತಿದ್ದ ಅಲಂಕಾರ) ಮತ್ತು ವೇಷಭೂಷಣಗಳಿಂದಾಗ ಅವರುಗಳು ಕಾಮಿಕ್-ಪುಸ್ತಕಗಳ ಪಾತ್ರಗಳಾದ:  ದಿ ಡೆಮನ್ (ಸಿಮ್ಮನ್ಸ್), ಸ್ಟಾರ್ ಚೈಲ್ಡ್ (ಸ್ಟಾನ್ಲಿ), ಸ್ಪೇಸ್ ಮ್ಯಾನ್(ಫ್ರೆಹ್ಲೆ) ಮತ್ತು ಕ್ಯಾಟ್ ಮ್ಯಾನ್ (ಕ್ರಿಸ್), ಹಾಗೆ ರೂಪ ಧರಿಸುತ್ತಿದ್ದರು. ಈ ಬ್ಯಾಂಡ್ ನಮ್ಮ ಮೇಕ್ಅಪ್ ಅನ್ನು ಅಂತಿಮವಾಗಿ ನಿರ್ಧರಿಸುತ್ತಿದ್ದುದು ಅವರ ಆಭಿಮಾನಿಗಳೇ ಎಂದು ವಿವರಿಸಿದೆ. ಸಿಮ್ಮನ್ಸ್ ನ "ಡೆಮನ್" ಮೇಕ್ಅಪ್, ಸಿಮನ್ಸ್ ನ ಸಿನಿಕತೆ ಮತ್ತು ಕೆಟ್ಟ ಗುಣಗಳ, ಜೊತೆಗೆ ಕಾಮಿಕ್ ಪುಸ್ತಕಗಳೊಂದಿಗೆ ಅವನ ಪ್ರೀತಿಯನ್ನು ತೋರಿಸುತ್ತದೆ. ಪಾಲ್ ಸ್ಟಾನ್ಲಿ ತನ್ನನು ತಾನು "ಸ್ಟಾರಿ-ಐಡ್ ಲವರ್" ಮತ್ತು "ಹೋಪೆಲೆಸ್ ರೋಮಾಂಟಿಕ್" ಎಂದು ಎಲ್ಲರಿಂದಲೂ ಕರೆಯಿಸಿಕೊಳ್ಳಲು ಇಷ್ಟಪಡುತ್ತಿದ್ದ ಕಾರಣ ಅವನು "ಸ್ಟಾರ್ ಚೈಲ್ಡ್" ಆಗುತ್ತಾನೆ. ಏಸ್ ಫ್ರೆಹ್ಲೆ ಯ "ಸ್ಪೇಸ್ ಮ್ಯಾನ್" ಮೇಕ್ಅಪ್, ಬ್ಯಾಹಾಕಾಶ ನೌಕೆಯಲ್ಲಿ ಪಯಣಿಸುವ ಆತನ ಆಸೆ ಮತ್ತು ಅವನು ಬೇರೆ ಗ್ರಹದವನು ಎನ್ನುವ ಆತನ ಕಲ್ಪನೆಗೆ ಕನ್ನಡಿಯಂತೆಯಿತ್ತು. ಪೀಟರ್ ಕ್ರಿಸ್ ರ 'ಕ್ಯಾಟ್ ಮ್ಯಾನ್' ಮೇಕ್ಅಪ್, ಬ್ರೂಕ್ಲಿನ್ನಿನಲ್ಲಿ ಕಳೆದ ಕಠಿಣವಾದ ಬಾಲ್ಯದ ದಿನಗಳನ್ನು ಕಳೆದಿದ್ದ ಕಾರಣ, ಕ್ರಿಸ್ ಒಳಗಡೆ ಒಂಬತ್ತು ಜನರಿದ್ದಾರೆ ಎನ್ನುವ ನಂಬಿಕೆಗೆ ಅನುಗುಣವಾಗಿತ್ತು. ಕಲೆಯ ವಿಷಯದಲ್ಲಿ ಉಂಟಾದ ಕೆಲವು ಭಿನ್ನಾಬಿಪ್ರಾಯಗಳಿಂದಾಗಿ, ಕ್ರಿಸ್ ಮತ್ತು ಫ್ರೆಹ್ಲಿ ಈ ತಂಡದಿಂದ 1982ರ ವೇಳೆಗೆ ಹೊರಬಂದರು. ಈ ಬ್ಯಾಂಡಿನ ವ್ಯಾಪಾರಿ ಮೌಲ್ಯವು ಕೂಡ ಅಲ್ಲಿಯ ವೇಳೆಗೆ ಕ್ಷೀಣಿಸಿದ್ದವು.
ಕಿಸ್ 1983ರಲ್ಲಿ ಮೇಕ್ಅಪ್ ಮಾಡಿಕೊಳ್ಳವುದನ್ನು ಬಿಟ್ಟಿತು. ಈ ದಶಕದ ಉಳಿದ ಭಾಗದಲ್ಲಿ ಅದರ ವ್ಯಾಪಾರವು ಸ್ವಲ್ಪ ಚೇತರಿಸಿಕೊಂಡ ಕಾರಣ ಕಿಸ್ ಲಾಭಗಳಿಸಿತು. ಕಿಸ್ ಬಗ್ಗೆ ಹಿಂದೆ ಇದ್ದ ಉತ್ಕಟವಾದ ಅಭಿಮಾನ 1990ರ ದಶಕದಲ್ಲಿ ಮರುಕಳಿಸಿದ್ದನ್ನು ಕಂಡು ಉತ್ತೇಜಿತರಾದ ಬ್ಯಾಂಡ್ ಅದರ ಮೊದಲಿನ ಸದಸ್ಯರೊಂದಿಗೆ(ಅವರ ಮೇಕ್ಅಪ್ ಒಂದಿಗೆ) ಮತ್ತೊಮ್ಮೆ ಸೇರುವುದಾಗಿ ಘೋಷಿಸಿತು. ಇದರ ಫಲವೇ, ಕಿಸ್ ಅಲೈವ್/ವರ್ಲ್ಡ್ ವೈಡ್/ಲಾಸ್ಟ್ ಸಿಟಿಸ್/ ರಿಯೂನಿಯನ್ ಟೂರ್ ಎನ್ನುವ ಪ್ರವಾಸ ಕಾರ್ಯಕ್ರಮ. ಇದು 1996 ಮತ್ತು 1997 ರ ಆತೀ ಹೆಚ್ಚು ಹಣ-ಸಂಪಾದಿಸಿದ ಕಾರ್ಯಕ್ರಮವಾಯಿತು. ಅಲ್ಲಿಂದಾಚೆಗೆ, ಕ್ರಿಸ್ ಮತ್ತು ಫ್ರೆಹ್ಲಿ ಮತ್ತೊಮ್ಮೆ ಬ್ಯಾಂಡ್‌ನ್ನು ಬಿಟ್ಟಿದ್ದಾರೆ. ಈ ಇಬ್ಬರ ಸ್ಥಾನವನ್ನು ಕ್ರಮವಾಗಿ ಎರಿಕ್ ಸಿಂಗರ್ ಮತ್ತು ಟಾಮಿ ಥಾಯರ್ ತುಂಬಿದ್ದಾರೆ. ಈ ಬ್ಯಾಂಡ್ ಮೇಕ್ಅಪ್ ಹಾಗು ವೇಷಭೂಷಣಗಳೊಂದಿಗೆ ಈಗಲೂ ಪ್ರದರ್ಶನಗಳನ್ನು ಮಾಡುತ್ತಿದೆ. ಬ್ಯಾಂಡ್ ಶುರುವಾದಾಗಿನಿಂದ ಈ ಬ್ಯಾಂಡಿನ ಖಾಯಂ ಸದಸ್ಯರಾಗಿ ಸ್ಟಾನ್ಲಿ ಮತ್ತು ಸಿಮ್ಮನ್ಸ್ ಮಾತ್ರ ಉಳಿದಿದ್ದಾರೆ.
"ಹಾರ್ಡ್ ರಾಕ್ ಸಂಗೀತದ 100 ಶ್ರೇಷ್ಟ ಕಲಾವಿದರು" ಎನ್ನುವ VH1 ಪಟ್ಟಿಯಲ್ಲಿ ಕಿಸ್ 10ನೇ ಸ್ಥಾನದಲ್ಲಿದೆ. ಇದಲ್ಲದೆ, MTV ಯವರ "ದಿ ಗ್ರೇಟೆಸ್ಟ್ ಮೆಟಲ್ ಬ್ಯಾಂಡ್ಸ್" ನ ಪಟ್ಟಿಯಲ್ಲಿ 9ನೇ ಸ್ಥಾನದಲ್ಲಿರಿಸಿದೆ. ಕಿಸ್ ರಾಕ್ ಅಂಡ್ ರೊಲ್ ಹಾಲ್ ಆಫ್ ಫೇಮ್ ಗೆ ಆರ್ಹತೆಗಳಿಸಿದ ಹತ್ತುವರ್ಷದ ನಂತರ, ಸೆಪ್ಟೆಂಬರ್ 23, 2009 ರಂದು ನಾಮನಿರ್ದೇಶನ ಮಾಡಲ್ಪಟ್ಟಿತು. ನಂತರ, ಡಿಸೆಂಬರ್ 15, 2009 ರಂದು ಕಿಸ್ ರಾಕ್ ಅಂಡ್ ರೊಲ್ ಹಾಲ್ ಆಫ್ ಫೇಮ್ ಪಟ್ಟಿಗೆ ಆಯ್ಕೆಯಾಗಿಲ್ಲ ಎಂದು ಘೋಷಿಸಲಾಯಿತು.
ಪ್ರಾರಂಭದ ದಿನಗಳು ಮತ್ತು ಹೋರಾಟ (1971–1975)
ಕಿಸ್ ತನ್ನ ಮೂಲವನ್ನು ನ್ಯೂಯಾರ್ಕ್ ನಗರದ ಜೀನ್ ಸಿಮ್ಮನ್ಸ್ ಮತ್ತು ಪಾಲ್ ಸ್ಟಾನ್ಲಿ ಅವರು ಜೊತೆಯಲ್ಲಿ ಪ್ರಾರಂಭಿಸಿದ ರಾಕ್ ಅಂಡ್ ರೋಲ್ ಬ್ಯಾಂಡ್ ವಿಕೆಡ್ ಲೇಸ್ಟರ್ ನಲ್ಲಿ ಪಡೆದಿದೆ.
ವಿಕೆಡ್ ಲೇಸ್ಟರ್, ಮಾಡುತ್ತಿದ್ದ ಸಂಗೀತ ಶೈಲಿಗಳ ಹುಚ್ಚಾಪಟ್ಟೆ ಮಿಶ್ರಣದಿಂದಾಗಿ, ಅದು ಯಾವದೇ ರೀತಿಯ ಯಶಸ್ಸು ಗಳಿಸಲಿಲ್ಲ. ಅವರು ತಯಾರಿಸಿದ ಒಂದು ಆಲ್ಬಂ ಅನ್ನು ಎಪಿಕ್ ರೆಕಾರ್ಡ್ಸ್ ಕೈಬಿಟ್ಟಿತು. ಇವರು ಕೆಲವೆ ಕೆಲವು ಪ್ರದರ್ಶನಗಳನ್ನು ಮಾಡಿದರು. ಸಿಮನ್ಸ್ ಮತ್ತು ಸ್ಟಾನ್ಲಿ, ಹೊಸ ಸಂಗೀತ ಶೈಲಿಯ ಅವಶ್ಯಕತೆಯಿದೆ ಎಂದು ಮನಗೊಂಡು, ವಿಕೆಡ್ ಲೇಸ್ಟರ್ ಅನ್ನು 1972ರಲ್ಲಿ ನಿಲ್ಲಿಸಿ, ಹೊಸ ತಂಡ ರಚಿಸ ತೊಡಗಿದರು.
ಕಿಸ್ ತಮ್ಮ ಮೊದಲ ಪ್ರದರ್ಶನವನ್ನು ಜನವರಿ 30, 1973ರಂದು, ಕ್ವೀನ್ಸ್ ನಲ್ಲಿದ ಪಾಪ್ಕಾರ್ನ್ ಕ್ಲಬಿನಲ್ಲಿ (ಇದಾದ ಸ್ವಲ್ಪ ದಿನಗಳಲ್ಲೆ ಇದನ್ನು ಕಾವೆಂಟ್ರಿ ಎಂದು ಮರುನಾಮಕರಣ ಮಾಡಲಾಗಿದೆ)ಮೂರು ಪ್ರೇಕ್ಷಕರ ಮುಂದೆ ಕೊಟ್ಟರು. ಜನವರಿ 30, ಯಿಂದ ಫೆಬ್ರವರಿ 1, ರ ನಡುವೆ ನಡೆದ ಮೊದಲ ಮೂರು ಪ್ರದರ್ಶನಗಳಲ್ಲಿ ಇವರು ಬಹಳ ಕಡಿಮೆ ಮೇಕ್ಅಪ್ ತೊಟ್ಟಿದ್ದರು. ಆದರೆ, ಅಮಿಟವಿಲ್, NY ಯ ದಿ ಡೈಸಿ ಯಲ್ಲಿ ಮಾರ್ಚಿ 9-10 ರಂದು ನಡೆದ ಪ್ರದರ್ಶನದಲ್ಲಿ ಅವರು ವಿಶೇಷ ಮೇಕ್ಅಪ್ ತೊಟ್ಟರು. ನಂತರ, ಈ ಮೇಕ್ಅಪ್ ಈ ಬ್ಯಾಂಡನ್ನು ಗುರುತಿಸುವ ಜನಪ್ರಿಯ ನಮೂನೆಯಾಯಿತು. ಅದೇ ವರ್ಷ ಮಾರ್ಚಿ 13ರಂದು ಈ ಬ್ಯಾಂಡ್ ಎಡ್ಡಿ ಕ್ರಾಮೆರ್ ಎನ್ನುವ ನಿರ್ಮಾಪಕನೊಂದಿಗೆ ಐದು ಹಾಡುಗಳಿದ್ದ ಒಂದು ಪ್ರದರ್ಶಕ (ಡೆಮೋ) ಧ್ವನಿಸುರಳಿಯನ್ನು ತಯಾರಿಸಿತು. ಇವರು 1973ರ ಬೇಸಿಗೆಯಲ್ಲಿ ನಡೆಸಿದ್ದ ಕೆಲವು ಪ್ರದರ್ಶನಗಳನ್ನು ನೋಡಿದ್ದ ಬಿಲ್ ಅಕೊಯಿನ್ ಎನ್ನುವ ಮಾಜಿ TV (ಟಿವಿ) ನಿರ್ದೇಶಕ, ಆಕ್ಟೋಬರ್ ಮಧ್ಯದಲ್ಲಿ ಈ ಬ್ಯಾಂಡಿಗೆ ಮ್ಯಾನೇಜರ್(ನಿರ್ವಾಹಕ)ಆಗುವುದಾಗಿ ತಿಳಿಸಿದ. ಆಕೊಯಿನ್ ಎರಡು ವಾರದೊಳಗೆ ಒಂದು ರೆಕಾರ್ಡಿಂಗ್ (ಧ್ವನಿಮುದ್ರಣ ಮಾಡಿಸುವ) ಒಪ್ಪಂದವನ್ನು ಮಾಡಿಸಿಕೊಡಬೇಕು ಎನ್ನುವ ನಿಬಂಧನೆಯೊಂದಿಗೆ ಕಿಸ್ ಒಪ್ಪಿಕೊಂಡಿತು. ನವೆಂಬರ್ 1, 1973 ರಂದು ಕಿಸ್, ಮಾಜಿ ಟೀನ್ ಪಾಪ್ ಗಾಯಕ ಹಾಗು ಬುದ್ದಾ ರೆಕಾರ್ಡ್ಸ್ ನ ಕಾರ್ಯನಿರ್ವಾಹಕ ಅಧಿಕಾರಿಯಾಗಿದ್ದ ನೀಲ್ ಬೋಗಾರ್ಟ್ ಪ್ರಾರಂಭಿಸಿದ ಹೊಸ ರೆಕಾರ್ಡಿಂಗ್ ಕಂಪನಿ(ಲೇಬಲ್) ಎಮೆರಾಲ್ಡ್ ಸಿಟಿ ರೆಕಾರ್ಡ್ಸ್ ನ (ಇದಾದ ಸ್ವಲ್ಪ ದಿನಗಳಲ್ಲೇ ಇದನ್ನು ಕಾಸಾಬ್ಲಾಂಕಾ ರೆಕಾರ್ಡ್ಸ್ ಎಂದು ಮರುನಾಮಕರಣ ಮಾಡಲಾಯಿತು)ಜೊತೆ ತಮ್ಮ ಮೊದಲ ಪ್ರದರ್ಶನ ಕೊಡುವುದಾಗಿ ಕರಾರು ಮಾಡಿಕೊಂಡರು.
ಈ ಬ್ಯಾಂಡ್ ತನ್ನ ಮೊದಲ ಆಲ್ಬಂ ಮುದ್ರಿಸಲು ಆಕ್ಟೋಬರ್ 10, 1973ರಂದು ನ್ಯೂಯಾರ್ಕ್ ನಗರದ ಬೆಲ್ ಸೌಂಡ್ ಸ್ಟೂಡಿಯೋ ಪ್ರವೇಶಿಸಿತು. ಈ ಬ್ಯಾಂಡ್, ಡಿಸೆಂಬರ್ 31ರಂದು ನ್ಯೂಯಾರ್ಕ್ ನಗರದಲ್ಲಿ ಅಕಾಡೆಮಿ ಆಫ್ ಮ್ಯೂಸಿಕಿನ ಬ್ಲೂ ಆಯಿಸ್ಟರ್ ಕಲ್ಟ್  ಎನ್ನುವ ಬ್ಯಾಂಡಿಗೆ ಪೂರ್ವಭಾವಿಯಾಗಿ(ಓಪನಿಂಗ್) ಪ್ರದರ್ಶನ ಕೊಟ್ಟರು. ಇದು ಸಂಗೀತೊದ್ಯಮದಲ್ಲಿ ಅವರ ಮೊದಲ ಅಧಿಕೃತ ಪ್ರದರ್ಶನ. ಈ ಗೋಷ್ಟಿ/ಸಂಗೀತ ಕಚೇರಿಯಲ್ಲಿ(ಕಾನ್ಸರ್ಟ್)ಸಿಮ್ಮನ್ಸ್ ಮೊದಲ ಬಾರಿಗೆ ಬೆಂಕಿ ಉಗಳುವ(ಫೈರ್ ಬ್ರೀತಿಂಗ್)ಸಾಹಸ ಮಾಡುತ್ತಿರುವಾಗ ಆಕಸ್ಮಿಕವಾಗಿ ಅತನ ಕೊದಲಿಗೆ (ಅವನ ಕೂದಲೂ ಹೇರ್ ಸ್ಪ್ರೆ ಯಿಂದ ಲೇಪನವಾಗಿತ್ತು)ಬೆಂಕಿ ತಗುಲಿತು. ಇದನ್ನು ಈತ ನಂತರದ ಪ್ರದರ್ಶನಗಳಲ್ಲಿ ಮುಂದುವರೆಸಿದ.
ಕಿಸ್ ತಮ್ಮ ಮೊದಲ ಪ್ರವಾಸ (ಟೂರ್/ಪ್ರವಾಸ: ಸಂಗೀತ/ನಾಟಕ ಮುಂತಾದವುಗಳನ್ನು ಪ್ರದರ್ಶಿಸುತ್ತಾ ಊರಿಂದ ಉರಿಗೆ ಮಾಡುವ ಯಾತ್ರೆ/ಪ್ರಯಾಣ) ಫೆಬ್ರವರಿ 5, 1974 ರಲ್ಲಿ ಕೆನಡಾದ ಎಡ್ಮಂಟನ್ ಆಲ್ಬೆರ್ಟಾ ದಲ್ಲಿರುವ ನಾರ್ತ್ರನ್ ಆಲ್ಬೆರ್ಟಾ ಜೂಬಿಲಿ ಆಡಿಟೋರಿಯಂ ಎನ್ನುವ ಸಭಾಂಗಣದಲ್ಲಿ ಪ್ರಾರಂಭಿಸಿದರು. ಈ ಬ್ಯಾಂಡ್, ಕಿಸ್ ಎನ್ನುವ ತನ್ನದೇ ಹೆಸರಿದ್ದ ಅದರ ಚೊಚ್ಚಲ ಆಲ್ಬಂ ಅನ್ನು ಫೆಬ್ರವರಿ 18 ರಂದು ಬಿಡುಗಡೆ ಮಾಡಿತು. ಕಾಸಾಬ್ಲಾಂಕಾ ಮತ್ತು ಕಿಸ್ 1974ರ ವಸಂತ(ಸ್ಪ್ರಿಂಗ್) ಮತ್ತು ಬೇಸಿಗೆಯ ಉದ್ದಕ್ಕೂ ಈ ಆಲ್ಬಂ ಅನ್ನು ಪ್ರಚಾರ ಮಾಡಿದರು. ಈ ಬ್ಯಾಂಡ್ ಫೆಬ್ರವರಿ 19ರಂದು "ನಥಿಂಗ್' ಟು ಲೂಸ್," "ಫೈರ್ ಹೌಸ್", ಮತ್ತು "ಬ್ಲಾಕ್ ಡೈಯಮಂಡ್" ಯನ್ನು ಪ್ರದರ್ಶಿಸಿದರು. ಇದನ್ನು ABC(ಎಬಿಸಿ) ಯ ಡಿಕ್ ಕ್ಲಾರ್ಕ್ಸ್ ಇನ್ ಕಾನ್ಸರ್ಟ್ " ಎನ್ನುವ ಕಾರ್ಯಕ್ರಮದಲ್ಲಿ ಪ್ರಸ್ತುತಪಡಿಸಲಾಯಿತು (ಮಾರ್ಚಿ 29 ರಂದು ಬಿತ್ತರವಾಯಿತು). ಇದರೊಂದಿಗೆ ಇದು ಇವರ ರಾಷ್ಟ್ರೀಯ ದೂರದರ್ಶನದಲ್ಲಿ ಕಾಣಿಸಿಕೊಂಡ ಮೊದಲ ಕಾರ್ಯಕ್ರಮವಾಯಿತು. ಏಪ್ರಿಲ್ 29 ರಂದು ಬ್ಯಾಂಡ್ "ಫೈರ್ ಹೌಸ್" ಅನ್ನು "ದಿ ಮೈಕ್ ಡೋಗ್ಲಾಸ್ ಷೋ " ಎನ್ನುವ ಕಾರ್ಯಕ್ರಮದಲ್ಲಿ ಪ್ರಸ್ತುತಪಡಿಸಿದರು. ಈ ಕಾರ್ಯಕ್ರಮದಲ್ಲಿ ಸಿಮ್ಮನ್ಸ್ ನ ದೂರದರ್ಶನಕ್ಕೆ ಕೊಟ್ಟ ಮೊದಲ ಸಂದರ್ಶನ ಕೂಡ ಇತ್ತು. ಇದರಲ್ಲಿ ಡೋಗ್ಲಾಸ್ ನೊಂದಿಗೆ ಮಾತನಾಡುವಾಗ ಸಿಮ್ಮನ್ಸ್ ತನ್ನನು ತಾನೆ ದುಷ್ಟ ಶಕ್ತಿಯ ಪ್ರತಿರೂಪ ಎಂದು ಬಣ್ಣಿಸಿಕೊಂಡ, ಅದು ಸ್ಟೂಡಿಯೋದಲ್ಲಿ ನೆರೆದಿದ್ದ ಪ್ರೇಕ್ಷಕರಲ್ಲಿ ಗಲಿಬಿಲಿಯನ್ನುಂಟು ಮಾಡಿತು. ಆ ಕಾರ್ಯಕ್ರಮದಲ್ಲಿದ ಮತ್ತೊಬ್ಬ ಆತಿಥಿ ಟೋಟಿ ಫೀಲ್ಡ್ಸ್, ಸಿಮ್ಮನ್ಸ್ ಆತನ ವಿಚಿತ್ರವಾದ ವೇಷಭೂಷಣಗಳ ಕಳಚಿದಾಗ ಅವನೊಳಗೊಬ್ಬ "ಕೇವಲ ಒಬ್ಬ ಒಳ್ಳೆಯ ಜ್ಯೂ ಹುಡುಗನಿದ್ದಾನೆ" ಎಂದರೆ ಅದು ಹಾಸ್ಯವಾದೀತು ಎಂದಳು.   ಸಿಮ್ಮನ್ಸ್ ಈ ಹೇಳಿಕೆಗೆ "ಹೌದು" ಅಥವಾ ಇಲ್ಲ ಎನ್ನದೆ ನುಣಚಿಕೊಂಡು "ಅದು ನಿಮಗಷ್ಟೆ ಗೊತ್ತಿರಬೇಕು" ಎಂದು ಹೇಳಿದ.   ಅದಕ್ಕೆ ಆಕೆ, "ನನಗೆ ಗೊತ್ತು. ನಿನ್ನ ಹೂಕ್ ಅನ್ನು ನೀನು ಮರೆಮಾಚಲು ಸಾಧ್ಯವಿಲ್ಲ," ಎಂದು ಸಿಮ್ಮನ್ಸ್ ನ ಮೂಗಿನ ಕುರಿತು ಹೇಳಿದಳು.
ಸತತ ಪ್ರಚಾರ ಹಾಗು ಎಡಬಿಡದೆ ಪ್ರವಾಸಗಳನ್ನು ಮಾಡಿದರೂ ಕೂಡ ಕಿಸ್  ಗೆ ಪ್ರಾರಂಭದಲ್ಲಿ ಕೇವಲ 75,000 ಪ್ರತಿಗಳನ್ನು ಮಾತ್ರವೇ ಮಾರಾಟ ಮಾಡಲು ಸಾಧ್ಯವಾಯಿತು. ಇದೇ ಸಂದರ್ಭದಲ್ಲಿ, ತಂಡ ಹಾಗು ಕಾಸಾಬ್ಲಾಂಕಾ ರೆಕಾರ್ಡ್ಸ್ ಇಬ್ಬರೂ ಬಹು ಬೇಗ ಹಣ ಕಳೆದುಕೊಳ್ಳುತ್ತಿದ್ದರು. ಈ ಬ್ಯಾಂಡ್ ಆಗಸ್ಟ್ 1974ರಲ್ಲಿ ಲಾಸ್ ಏಂಜಲಿಸ್ (ಪ್ರವಾಸದ ಸಂದರ್ಭದಲ್ಲಿ)ನಲ್ಲಿ ಹಾಟರ್ ಥಾನ್ ಹೆಲ್ ಎನ್ನುವ ಅದರ ಎರಡನೇ ಆಲ್ಬಂ ಅನ್ನು ಧ್ವನಿ ಮುದ್ರಿಸುಲು ನಿಂತಿತ್ತು. ಇದು ಆಕ್ಟೋಬರ್ 22, 1974 ರಂದು ಬಿಡುಗಡೆಯಾಯಿತು. ಇದರ "ಲೆಟ್ ಮಿ ಗೊ, ರಾಕ್ ಆಂಡ್ ರೋಲ್" ಎನ್ನುವ ಒಂದೇ ಒಂದು ಸಿಂಗಲ್ (ಹಾಡು)ಚಾರ್ಟಿನಲ್ಲಿ ಯಾವುದೆ ಸ್ಥಾನ ಸಿಗಲಿಲ್ಲ, ಹಾಗು ಆಲ್ಬಂ ನೂರನೇ ಸ್ಥಾನಕ್ಕೆ ತೃಪ್ತಿ ಪಡಬೇಕಾಯಿತು.
250px|thumb|left|ಎಡದಿಂದ ಬಲಕ್ಕೆ: ಬಿಲ್ ಅಕೊಯಿನ್, ಪೀಟರ್ ಕ್ರಿಸ್, ಜೀನ್ ಸಿಮ್ಮನ್ಸ್, ಏಸ್ ಫ್ರೆಹ್ಲಿ, ಜಾಯ್ಸ್ ಮತ್ತು ನೀಲ್ ಬೊಗಾರ್ಟ್ ಹಾಟರ್ ಥಾನ್ ಹೆಲ್ ನ ಸ್ಥಾನವು ಚಾರ್ಟಿನಲ್ಲಿ ಇಳಿಮುಖವಾಗುತ್ತಿದ್ದ ಹಾಗೆಯೇ, ಕಿಸ್ ತಮ್ಮ ಪ್ರವಾಸ ಮೊಟಕುಗೊಳಿಸಿ, ಬೇಗನೆ ತಮ್ಮ ಇನ್ನೊಂದು ಹೊಸ ಆಲ್ಬಂ ಮುದ್ರಿಸ ತೊಡಗಿದರು. ಮುಂದಿನ ಆಲ್ಬಂ ತಯಾರಿಸಲು ಕಾಸಾಬ್ಲಾಂಕಾ ದ ಮುಖ್ಯಸ್ಥ ನೀಲ್ ಬೊಗಾರ್ಟ್ ಮುಂದೆ ಬಂದ. ಇವನು, ಹಾಟರ್ ಥಾನ್ ಹೆಲ್ ನ ಅಸ್ಷಷ್ಟವಾದ ಧ್ವನಿಗಿಂತಲೂ ಸ್ಷಷ್ಟವಾದ ಹಾಗು ಹೆಚ್ಚು ಜೀವಂತಿಕೆಯಿರುವ ಸಂಗೀತಕ್ಕೆ ಆದ್ಯತೆ ಕೊಟ್ಟ. ಡ್ರೆಸ್ಡ್ ಟು ಕಿಲ್ ಎನ್ನುವ ಈ ಆಲ್ಬಂ ಅನ್ನು ಮಾರ್ಚಿ 19, 1975 ರಂದು ಬಿಡುಗಡೆ ಮಾಡಲಾಯಿತು. ಇದು ಹಾಟರ್ ಥಾನ್ ಹೆಲ್ ಗಿಂತ ವ್ಯಾಪಾರಿ ದೃಷ್ಟಿಯಿಂದ ಸ್ವಲ್ಪ ಹೆಚ್ಚು ಯಶಸ್ವಿಯಾಯಿತು. ಈ ಆಲ್ಬಂನಲ್ಲಿ "ರಾಕ್ ಅಂಡ್ ರೋಲ್ ಆಲ್ ನೈಟ್"  ಎನ್ನುವ ಹಾಡಿತ್ತು. ಈ ಹಾಡು ನಂತರದ ದಿನಗಳಲ್ಲಿ ಬ್ಯಾಂಡಿನ ವಿಶಿಷ್ಟ ಶೈಲಿಯ ಸಂಗೀತದ ಮುದ್ರೆಯ ಹಾಡು ಎಂದು ಗುರುತಿಸಲ್ಪಡುತ್ತದೆ (ಟ್ರೇಡ್ ಮಾರ್ಕ್ ಸಾಂಗ್).
ಕಿಸ್ ಆಲ್ಬಂಗಳು ದೊಡ್ಡ ಪ್ರಮಾಣದಲ್ಲಿ ವ್ಯಾಪಾರವಾಗಿರದ್ದಿದ್ದರೂ ಕೂಡ, ಈ ಬ್ಯಾಂಡ್ ತನ್ನ ವಿಶಿಷ್ಟವಾದ ಪ್ರದರ್ಶನಗಳಿಂದಾಗಿ ಲೈವ್ ಆಕ್ಟ್ ಗಳಲ್ಲಿ(ರಂಗ ಪ್ರದರ್ಶನ) ಹೆಸರುವಾಸಿ ಆಗ ತೊಡಗಿತು. ಕಿಸ್ ಸಂಗೀತ ಗೋಷ್ಟಿಗಳಲ್ಲಿ (ಕಾನ್ಸರ್ಟ್ಸ) ಸಿಮನ್ಸ್ "ರಕ್ತ" (ಮುಖ್ಯವಾಗಿ ಮೊಸರು (ಯಾಗರ್ಟ್) ಮತ್ತು ಬಣ್ಣ ಕೊಡುವ ರಸಾಯನಗಳು) ಉಗುಳುವುದು, ಆಥವಾ "ಬೆಂಕಿಯನ್ನು ಉಗುಳುವುದು"; ಫ್ರೆಹ್ಲಿ ಗಿಟಾರ್ ನುಡಿಸುತ್ತಿದ್ದ ಹಾಗೆಯೆ ಅದು ಬೆಂಕಿ ಹತ್ತಿಕೊಳ್ಳುವುದು; ಕ್ರಿಸ್ ಡ್ರಮ್ ಗಳನ್ನು ಹೊಡೆಯುವಾಗ ಅದು ಬೆಂಕಿಯ ಕಿಡಿಗಳನ್ನು ಕಾರುವುದು; ಸ್ಟಾನ್ಲಿಯ ಟೌನ್ ಶೆಂಡ್ ಶೈಲಿಯಲ್ಲಿ ಗಿಟಾರ್ ನುಡಿಸುವುದು ಹಾಗು ಪ್ರದರ್ಶನದ ಉದ್ದಕ್ಕೂ ಇತರೆ ಪೈರೊಟೆಕ್ನಿಕ್ ಗಳಿರುತ್ತಿದ್ದವು.
1975ರ ಅಂತ್ಯದ ವೇಳೆಗೆ, ಕಾಸಾಬ್ಲಾಂಕಾ ಬಹುತೇಕವಾಗಿ ದಿವಾಳಿಯಾಗುವ ಹಂತವನ್ನು ತಲುಪಿತ್ತು. ಕಿಸ್ ಅವರ ಧ್ವನಿಮುದ್ರಣ ಒಪ್ಪಂದವನ್ನು ಕಳೆದು ಕೊಳ್ಳುವ ಭೀತಿ ಎದುರಿಸುತ್ತಿತ್ತು. ಅವರುಗಳ ಅಸ್ತಿತ್ವವನ್ನು ಉಳಿಸಿಕೊಳ್ಳಲು ಇಬ್ಬರಿಗೂ ಯಶಸ್ಸಿನ ಅವಶ್ಯಕತೆಯಿತ್ತು. ಈ ಯಶಸ್ಸು ಅವರಿಗೆ, ಅವರು ಊಹಿಸದ ರೂಪದಲ್ಲಿ, ಡಬಲ್ ಲೈವ್ ಅಲ್ಬಂ ನ ಮೂಲಕ ದೊರೆಯಿತು.
ಪ್ರಸಿದ್ದಿಗೆ ಬಂದದ್ದು(1975-1978)
ಕಿಸ್ ಅವರ ಗೋಷ್ಟಿಯಲ್ಲಿ ವ್ಯಕ್ತವಾಗುತ್ತಿದ ಸಂಭ್ರಮ ಸಡಗರವನ್ನು ಅವರ ಮೊದಲ ಲೈವ್ ಆಲ್ಬಂನಲ್ಲಿ ವ್ಯಕ್ತಪಡಿಸಲು ಇಷ್ಟ ಪಟ್ಟರು (ಇದು ಅವರ ಸ್ಟೂಡಿಯೋ ಆಲ್ಬಂಗಳಲ್ಲಿ ಆಭಿವ್ಯಕ್ತವಾಗಿರಲ್ಲಿಲ್ಲ). (ಲೈವ್ ಆಲ್ಬಂ: ಇದರಲ್ಲಿ ರಂಗದ ಮೇಲೆ ನೀಡುವ ಪ್ರದರ್ಶನಗಳನ್ನು ಮುದ್ರಿಸ ತಯಾರಿಸಲಾಗುತ್ತದೆ. ಲೈವ್ ಆಲ್ಬಂಗಳಲ್ಲಿ ಒಂದು ಗೋಷ್ಟಿ (ಕಾನ್ಸರ್ಟ್) ಅಥವಾ ಹಲಾವರು ಗೋಷ್ಟಿಗಳ ಮುದ್ರಣ ಒಳಗೊಂಡಿರಬಹುದು). ಸೆಪ್ಟಂಬರ್ 10, 1975 ರಂದು ಬಿಡುಗಡೆಯಾದ  ಅಲೈವ್!  ಗೋಲ್ಡ್ ಶ್ರೇಣಿಯನ್ನು ಪಡೆಯಿತು. ಈ ಆಲ್ಬಂನ "ರಾಕ್ ಅಂಡ್ ರೋಲ್ ಆಲ್ ನೈಟ್" ಎನ್ನುವ ಸಿಂಗಲ್ ನ ಲೈವ್ ಆವೃತ್ತಿ ಟಾಪ್ 40 ಸಿಂಗಲ್(40 ಯಶಸ್ವಿ ಹಾಡಿನ)ಪಟ್ಟಿಯನ್ನು ಪ್ರವೇಶಿಸಿದ ಕಿಸ್ ನ ಮೊದಲ ಹಾಡಾಯಿತು. ಈ ಅಲ್ಬಂನಲ್ಲಿದ "ರಾಕ್ ಅಂಡ್ ರೋಲ್ ಆಲ್ ನೈಟ್" ಹಾಡಿಗೆ ಗಿಟಾರ್ ಸೋಲೋವನ್ನು ಬಳಸಲಾಗಿತ್ತು. ಇದು ಈ ಹಾಡಿನ ಸ್ಪಷ್ಟವಾದ ಅಂತಿಮ ರೂಪವೆಂದು ಪರಿಗಣಿಸಲ್ಪಟ್ಟಿದೆ; ಇದು ಸ್ಟೂಡಿಯೋದ ಮೊಲ ಅವೃತ್ತಿಗೆ ಪೂರಕವಾಗಿದೆ. ಬ್ಯಾಂಡ್ ಆಲ್ಬಂಗೆ ಹೊಸದಾಗಿ ಧ್ವನಿಗಳನ್ನು ಸೇರಿಸಿದ್ದು, ಅಭಿಮಾನಿಗಳಗೆ ಮೋಸಮಾಡಲು ಅಲ್ಲ ಬದಲಾಗಿ ಹೆಚ್ಚಿನ ಉತ್ಸಾಹ ಮತ್ತು ನೈಜತೆಯನ್ನು ತುಂಬುವ ಸಲುವಾಗಿ ಮಾಡಲಾಯಿತು ಎಂದು ಇತ್ತೀಚಿನ ವರ್ಷಗಳಲ್ಲಿ ಹೇಳಿಕೊಂಡಿತು.
ಅಲೈವ್! ನ ಯಶಸ್ಸು, ಕಿಸ್ ಹುಡುಕುತ್ತಿದ್ದ ಮೊದಲ ಯಶಸ್ಸನ್ನು ಕೊಟ್ಟಿದಷ್ಟೆ ಅಲ್ಲದೆ ಇನ್ನೇನು ದಿವಾಳಿಯಾಗುತ್ತಿದ್ದ ಕಾಸಾಬ್ಲಾಂಕಾಗೆ ಮರುಜೀವ ನೀಡಿತು. ಈ ಯಶಸ್ಸಿನ ಬೆನ್ನಲ್ಲೆ ಕಿಸ್, ಹಿಂದೆ ಅಲೈಸ್ ಕೂಪರ್ ನೊಂದಿಗೆ ಕೆಲಸ ಮಾಡಿದ್ದ ನಿರ್ಮಾಪಕ, ಬಾಬ್ ಎಲರಿನ್ ರೊಂದಿಗೆ ಕೈಜೋಡಿಸಿತು. ಇದರ ಫಲಶ್ರುತಿಯೆ "ಡೆಸ್ಟ್ರಾಯರ್ " (ಮಾರ್ಚಿ 15, 1976 ರಲ್ಲಿ ಬಿಡುಗಡೆಗೊಂಡ), ಕಿಸ್ ನ ಇಲ್ಲಿಯವರೆಗಿನ ಅತ್ಯಂತ ಸಂಗೀತ ಮಹತ್ವಾಕಾಂಕ್ಷೆಯ ಸ್ಟೂಡಿಯೋ ಆಲ್ಬಂ. ಡೆಸ್ಟ್ರಾಯರ್, ಅದರ ಸ್ವಲ್ಪ ಜಟಿಲವಾದ ರಚನೆಯಿಂದಾಗಿ(ಆರ್ಕೆಸ್ಟ್ರಾ, ಕ್ವೈರ್ ಮತ್ತು ಇತರೆ ಟೇಪ್ ಪರಿಣಾಮಗಳನ್ನು ಬಳಸಿಕೊಂಡ), ಕಿಸ್ ನ ಮೊದಲ ಮೂರು ಸ್ಟೂಡಿಯೋ ಆಲ್ಬಂಗಳ ಸಂಗೀತಕ್ಕಿಂತ ವಿಭಿನ್ನವಾಗಿತ್ತು.(ಸ್ಟೂಡಿಯೋ ಆಲ್ಬಂ: ಸ್ಟೂಡಿಯೋದ ನಿಯಂತ್ರಿತ ವಾತವರಣದಲ್ಲಿ ತಯಾರಿಸುವ ಆಲ್ಬಂ) ಈ ಆಲ್ಬಂ ಪ್ರಾರಂಭದಲ್ಲಿ ಚೆನ್ನಾಗಿ ಮಾರಾಟವಾಗಿ ತಂಡದ ಎರಡನೇ ಗೋಲ್ಡ್ ಆಲ್ಬಂ ಆಯಿತು. ಆದರೆ, ಇದು ಬಹಳ ಬೇಗನೆ ಚಾರ್ಟ್ ನಿಂದ ಇಳಿಯತೊಡಗಿತು. "ಬೆತ್" ಎಂಬ ಹಾಡನ್ನು (ಬ್ಯಾಲಡ್)"ಸಿಂಗಲ್" ಆಗಿ ಬಿಡುಗಡೆಯಾದ ನಂತರವಷ್ಟೆ, ಆಲ್ಬಂ ನ ವ್ಯಾಪಾರ ಪುನಃ ಹೆಚ್ಚಾಯಿತು. "ಬೆತ್" ಬ್ಯಾಂಡಿಗೆ #7ರ ಸ್ಥಾನಗಳಿಸಿ ಕೊಟ್ಟಿತು. ಈ ಹಾಡಿನ ಯಶಸ್ಸು ಆಲ್ಬಂ ಮಾರಾಟದ ಮೇಲೆ ಪ್ರಭಾವ ಬೀರಿತು(ಇದು 1976ರ ಅಂತ್ಯದ ವೇಳೆಗೆ ಪ್ಲಾಟಿನಂ ಶ್ರೇಣಿಯನ್ನು ಪಡೆಯಿತು)ಅಷ್ಟೇ ಅಲ್ಲದೆ, ಕಿಸ್ ನ ಟಿಕೇಟ್ ಮಾರಾಟವನ್ನು ಕೂಡ ಸುಧಾರಿಸಿತು.
ಆಕ್ಟೊಬರ್ 1976ರಲ್ಲಿ ಕಿಸ್ "ದಿ ಪಾಲ್ ಲಿಂಡ್ ಹಾಲೊವೀನ್ ಸ್ಪೆಷಲ್ " ಕಾರ್ಯಕ್ರಮದಲ್ಲಿ ಭಾಗವಹಿಸಿದರು. ಈ ಕಾರ್ಯಕ್ರಮದಲ್ಲಿ "ಡೆಟ್ರಾಯಿಟ್ ರಾಕ್ ಸಿಟಿ", "ಬೆತ್", ಮತ್ತು "ಕಿಂಗ್ ಆಫ್ ದಿ ನೈಟ್ ಟೈಮ್ ವರ್ಲ್ಡ್" ಹಾಡುಗಳಿಗೆ ತುಟಿ-ಅಲ್ಲಾಡಿಸಿದರು. ಬಹಳಷ್ಟು, ಹದಿಹರೆಯದವರಿಗೆ ಇದು ಕಿಸ್ ನ ನಾಟಕೀಯ ರೂಪದ ಮೊದಲ ಆನುಭವವಾಗಿತ್ತು. ಈ ಕಾರ್ಯಕ್ರಮವನ್ನು ಬಿಲ್ ಅಕೊಯಿನ್ ಸಹ ನಿರ್ಮಾಣ ಮಾಡಿದ. ಈ ಮೂರು ಹಾಡುಗಳ ಪ್ರದರ್ಶನದ ಜೊತೆಗೆ,ಸ್ವತಃ ಪಾಲ್ ಲಿಂಡ್ ನಡೆಸಿಕೊಟ್ಟ ಕಿಸ್ ಕುರಿತ ಒಂದು ಚಿಕ್ಕ ಹಾಸ್ಯಭರಿತ ಸಂದರ್ಶನವು ಇತ್ತು. ಇದರಲ್ಲಿ, ಲಿಂಡ್ ತಂಡದ ಸದಸ್ಯರ ಅಂಕಿತನಾಮವನ್ನು (ಫರ್ಸ್ಟ್ ನೇಮ್) ಕೇಳಿ, "ಓಹ್, ನನಗೆ ಒಳ್ಳೆಯ ಧಾರ್ಮಿಕ ತಂಡವೆಂದರೆ ಪ್ರೀತಿ" ಎಂದು ಉದ್ಗರಿಸುವ ಸಾಲುಗಳಿದ್ದವು.
ರಾಕ್ ಅಂಡ್ ರೋಲ್ ಓವರ್  (ನವೆಂಬರ್ 11, 1976) ಮತ್ತು ಲವ್ ಗನ್ (ಜೂನ್ 30, 1977) ಎಂಬ ಎರಡು ಯಶಸ್ವಿಯಾದ ಸ್ಟೂಡಿಯೋ ಆಲ್ಬಂಗಳು ಒಂದು ವರ್ಷದ ಅಂತರದಲ್ಲಿ ಬಿಡುಗಡೆಯಾದವು. ಆಲೈವ್ II, ಎನ್ನುವ ಎರಡನೇ ಲೈವ್ ಆಲ್ಬಂ,  ಆಕ್ಟೋಬರ್ 14,1977 ರಂದು ಬಿಡುಗಡೆಯಾಯಿತು. ಈ ಎಲ್ಲಾ ಮೂರು ಆಲ್ಬಂಗಳು, ಅವುಗಳು ಬಿಡುಗಡೆಯಾಗಿತ್ತಿದ್ದ ಹಾಗೆಯೇ ಆಥವಾ ಸ್ವಲ್ಪ ದಿನಗಳಲ್ಲಿಯೇ, ಪ್ಲಾಟಿನಂ ಪ್ರಮಾಣಿಕರಣವನ್ನು ಪಡೆದೆವು. ಕಿಸ್, 1976ರಿಂದ 1978ರ ವರೆಗು ಹಾಡುಗಳ ಮುದ್ರಣ ಮತ್ತು ರಾಯಲ್ಟಿಗಳ ಮೂಲಕ ಸುಮಾರು $17.7 ದಶಲಕ್ಷ ಸಂಪಾದನೆ ಮಾಡಿತು. 1977ರಲ್ಲಿ ನಡೆಸಿದ ಗಾಲಪ್ ಪೋಲ್ ಕಿಸ್ ಅನ್ನು ಅಮೇರಿಕಾದ ಜನಪ್ರಿಯ ಬ್ಯಾಂಡ್ ಎಂದು ಆಯ್ಕೆ ಮಾಡಿತು. (ಗಾಲಪ್ ಪೋಲ್: ಗಾಲಪ್ ಎನ್ನುವ ಸಂಸ್ಥೆ ನಡೆಸುವ ಸಾರ್ವಜನಿಕ ಅಭಿಪ್ರಾಯಗಳ ಸಂಗ್ರಹಣೆ) ಕಿಸ್, ಜಪಾನಿನ ಬುಡೊಕಾನ್ ಹಾಲಿನಲ್ಲಿ ಸಂಪೂರ್ಣ ತುಂಬಿದ ಗೃಹಗಳ ಐದು ಪ್ರದರ್ಶನಗಳನ್ನು ನೀಡಿತು. ಇದು ಬೀಟಲ್ಸ್ ಮಾಡಿದ್ದ ನಾಲ್ಕು ಪ್ರದರ್ಶನಗಳ ದಾಖಲೆಯನ್ನು ಮುರಿದಿತ್ತು.
ಮೇ 1977 ರಲ್ಲಿ, ಮಾರ್ವೆಲ್ ಪ್ರಕಟಸಿದ ಹೊವಾರ್ಡ್ ದಿ ಡಕ್ ಸಂಚಿಕೆ 12 ಯಲ್ಲಿ ಕಿಸ್ ತಮ್ಮ ಮೊದಲ ಕಾಮಿಕ್ ನಲ್ಲಿ ಕಾಣಿಸಿಕೊಂಡರು. ಇದು ಕಿಸ್ ಸಂಬಂಧಿತ ಆನೇಕ ಕಾಮಿಕ್ಸ್ ಗಳಿಗೆ ನಾಂದಿ ಹಾಡಿತು. ಇದನ್ನು ಮೊದಮೊದಲು ಮಾರ್ವೆಲ್ ಪ್ರಕಟಿಸುತ್ತಿತ್ತು.
ಕಿಸ್ ನ ಯಶಸ್ವಿಯಾದ ಬಹಳ ಆಲ್ಬಂಗಳಲ್ಲಿ ಮೊದಲನೆಯದಾದ ಡಬಲ್ ಪ್ಲಾಟಿನಂ ಅನ್ನು ಏಪ್ರಿಲ್ 2, 1978 ರಂದು ಬಿಡುಗಡೆ ಮಾಡಲಾಯಿತು. ಈ ಡಬಲ್ ಆಲ್ಬಂನಲ್ಲಿ ಯಶಸ್ವಿಯಾದಂತಹ ಅವರ ಹಾಡುಗಳ ರೀಮಿಕ್ಸ್ ಆವೃತ್ತಿಗಳು ಹಾಗು "ಸ್ಟ್ರಟರ್ '78," ಎಂಬ ಹಾಡು ಕೂಡ ಇತ್ತು. ಈ ಹಾಡನ್ನು ಕಿಸ್ ನ ವೈಶಿಷ್ಟ್ಯ ಮಾದರಿಯ ಹಾಡು ಎಂದು ಪರಿಗಣಿಸಲ್ಪಡುತ್ತದೆ.(ಸಿಗ್ನೆಚರ್ ಹಾಡು). ನೀಲ್ ಬೋಗಾರ್ಟ್ ರ ಕೋರಿಕೆಯ ಮೇರೆಗೆ ಈ ಹಾಡನ್ನು ಆಗಿನ ಕಾಲದಲ್ಲಿ ಜನಪ್ರಿಯವಾಗಿದ್ದ ಡಿಸ್ಕೋ ಸಂಗೀತ ಶೈಲಿಯ ಮಾದರಿಯಲ್ಲಿ ಸಂಯೋಜಿಸಲಾಗಿತ್ತು.
ಈ ಕಾಲಾವಧಿಯಲ್ಲಿ, ಕಿಸ್ ಮರ್ಚಂಡೈಸ್ ಗಳ ವ್ಯಾಪಾರ ತಂಡದ ವರಮಾನದ ಇನ್ನೊಂದು ಬಹು ದೊಡ್ಡ ಭಾಗವಾಗ ತೊಡಗಿತು. (ಮರ್ಚಂಡೈಸ್: ವಿಶೇಷವಾದ ಸಮಾಗ್ರಿಗಳು; ಈ ಸಂದರ್ಭದಲ್ಲಿ ಕಿಸ್ ಗೆ ಸಂಬಂಧಪಟ್ಟ ವಿಶೇಷವಾದ ಸಾಮಗ್ರಿಗಳು- ಉದಾಹರಣೆಗೆ ಕಿಸ್ ಕಾಮಿಕ್ಸ್, ಸಂಗೀತ ಸಾಧನಗಳು) ಈ ಕಾಲಘಟ್ಟದಲ್ಲಿ ಬಿಡುಗಡೆಯಾದ ಕೆಲವು ಉತ್ಪನ್ನಗಳೆಂದರೆ: ಮಾರ್ವೆಲ್ ಪ್ರಕಟಿಸಿದ ಎರಡು ಕಾಮಿಕ್ ಪುಸ್ತಕಗಳು (ಇದರಲ್ಲಿ ಮೊದಲಿನ ಪುಸ್ತಕದಲ್ಲಿ ತಂಡದ ಸದಸ್ಯರು ಕೊಟ್ಟಿದ ರಕ್ತವನ್ನು ಮಿಶ್ರಣ ಮಾಡಿದ್ದ ಇಂಕ್ ಬಳಸಲಾಗಿತ್ತು), ಪಿನ್ ಬಾಲ್ ಯಂತ್ರ, ಕಿಸ್ ಗೊಂಬೆಗಳು, "ಕಿಸ್ ಯುವರ್ ಫೇಸ್ ಮೇಕ್ಅಫ್" ಸಮಾಗ್ರಿ, ಹಾಲೊವೀನ್ ಮುಖವಾಡಗಳು, ಬೋರ್ಡ್ ಆಟಗಳು, ಹಾಗು ಇನ್ನೂ ಇತರ ಅನೇಕ ನೆನಪಿನ ಕಾಣಿಕೆಗಳು. ಕಿಸ್ ಆರ್ಮಿ ಎನ್ನುವ ಈ ಬ್ಯಾಂಡಿನ ಆಭಿಮಾನ ಸಂಘದ ಸದಸ್ಯರ ಸಂಖ್ಯೆ ಆರು ಸಂಖ್ಯೆಗಳನ್ನು ದಾಟಿತ್ತು. 1977 ಮತ್ತು 1979 ರ ನಡುವೆ, ವಿಶ್ವದಾದ್ಯಂತ ಮರ್ಚೆಂಡೈಸ್ ಮಾರಾಟದಿಂದ (ಅಂಗಡಿಗಳಲ್ಲಿ ಮತ್ತು ಪ್ರವಾಸದ ಸಂದರ್ಭಗಳಲ್ಲಿ) ಅಂದಾಜು $100 ದಶಲಕ್ಷ ತಲುಪಿತು.
ಒಂದೇ ದಿನ ಬಿಡುಗಡೆಯಾದ ನಾಲ್ಕು ಸೋಲೋ ಆಲ್ಬಂಗಳು(1978)
250px|thumb|left|ಪಾಲ್ ಸ್ಟಾನ್ಲಿಕಿಸ್ 1978ರ ವೇಳೆಗೆ ವ್ಯವಹಾರಿಕವಾಗಿ ತುತ್ತತುದಿಯಲ್ಲಿದ್ದರು. ಕೇವಲ ಎರಡು ವರ್ಷದ ಅವಧಿಯಲ್ಲಿ,ಅಲೈವ್ II - ಬ್ಯಾಂಡಿನ ನಾಲ್ಕನೇ ಪ್ಲಾಟಿನಂ ಆಲ್ಬಂ ಆಗಿತ್ತು. ಇದಾದ ನಂತರ, ಕೈಗೊಂಡ ಪ್ರವಾಸದಲ್ಲಿ ತಂಡದ ಇತಿಹಾಸದಲ್ಲೆ ಅತೀ ಹೆಚ್ಚಿನ ಸರಾಸರಿ ಹಾಜರಾತಿ ಪ್ರಮಾಣವಿತ್ತು(13,500). ಇದರ ಜೊತೆಗೆ, 1977ರಲ್ಲಿ ಕಿಸ್ ನ ನಿವ್ವಳ ಆದಾಯ US$10.2 ದಶಲಕ್ಷದಷ್ಟಿತ್ತು. ತಂಡ ಅದರ ಕ್ರಿಯಾತ್ಮಕ ಮ್ಯಾನೇಜರ್ ಬಿಲ್ ಅಕೊಯಿನ್ ಜೊತೆಗೂಡಿ, ಬ್ಯಾಂಡ್ ಅನ್ನು ಇನ್ನು ಹೆಚ್ಚಿನ ಕೀರ್ತಿಯ ಶಿಖರಕ್ಕೆ ತೆಗೆದುಕೊಂಡು ಹೋಗಲು ಯೋಚಿಸಿದರು. ಇದನ್ನು ಈಡೇರಿಸುವ ಸಲುವಾಗಿ, 1978ರಲ್ಲಿ ಕೈಗೊಳ್ಳಬೇಕಾದ ಮಹತ್ವಕಾಂಕ್ಷೆಯ,ಎರಡು ರೀತಿಯ ತಂತ್ರಗಾರಿಕೆಯನ್ನು ರೂಪಿಸಿದರು.
ಈ ತಂತ್ರದ ಮೊದಲ ಭಾಗವಾಗಿ ಕಿಸ್ ತಂಡದ ಪ್ರತಿಯೊಬ್ಬರಿಂದಲೂ ಒಂದು ಸೋಲೋ (ತನಿ) ಆಲ್ಬಂ ಬಿಡುಗಡೆ ಮಾಡುವುದನ್ನು ಒಳಗೊಂಡಿತು. (ಸೋಲೋ ಆಲ್ಬಂ: ಏಕವ್ಯಕ್ತಿ ನಡೆಸಿಕೊಡುವ ಪ್ರದರ್ಶನ) ಬ್ಯಾಂಡಿನ ಸದಸ್ಯರಲ್ಲಿ ಹೆಚ್ಚುತ್ತಿದ್ದ ಘರ್ಷನೆಗಳನ್ನು ಕಡಿಮೆ ಮಾಡುವ ಸಲುವಾಗಿ ಎಂದು ಈ ಸೋಲೋ ಆಲ್ಬಂಗಳನ್ನು ಮಾಡಿದಾಗಿ ಹೇಳಿಕೊಂಡರು ಸಹ, ಅವರ 1976ರ ಒಪ್ಪಂದದ ಪ್ರಕಾರ ನಾಲ್ಕು ಸೋಲೋ ಹಾಡುಗಳನ್ನು (ರೆಕಾರ್ಡ್)ರಚಿಸಬೇಕಿತ್ತು. ಇದಲ್ಲದೆ ತಂಡ ಒಪ್ಪಿಕೊಂಡಿದ್ದ ಐದು ಹಾಡುಗಳ ರಚನೆ ಮಾಡುವ ಒಪ್ಪಂದಕ್ಕೆ ಅನುಗುಣವಾಗಿ ತಂಡದ ಎಲ್ಲ ಸದಸ್ಯರು ಸೇರಿ ಐದನೇ ಹಾಡನ್ನು ಪೂರೈಸಬೇಕಿತ್ತು. ಸೋಲೋ ಆಲ್ಬಂ ಬಹುತೇಕವಾಗಿ ಒಬ್ಬರ ಪ್ರಯತ್ನವೇ ಆಗಿತ್ತು (ಒಬ್ಬರ ಆಲ್ಬಂನಲ್ಲಿ ತಂಡದ ಇತರ ಸದಸ್ಯರು ಕಾಣಿಸಿಕೊಳ್ಳಲಿಲ್ಲ), ಹೀಗ್ಗಿದ್ದರೂ ಅವುಗಳಲ್ಲೆವನ್ನು ಕಿಸ್ ಆಲ್ಬಂಗಳೆಂದೆ ಬಿಡುಗಡೆ ಮಾಡಿ ಮಾರಾಟ ಮಾಡಲಾಯಿತು (ಒಂದೆ ರೀತಿಯಾದ ರಕ್ಷಾಪುಟ(ಕವರ್ ಆರ್ಟ್) ಮತ್ತು ಪೋಸ್ಟರುಗಳಿದ್ದವು(ಪೋಸ್ಟರ್ ಇನಸರ್ಟ್ಸ್)). ಒಂದು ರಾಕ್ ಬ್ಯಾಂಡಿನ ಎಲ್ಲ ಸದಸ್ಯರು ಸೋಲೋ ಆಲ್ಬಂಗಳನ್ನು ಒಂದೇ ದಿನ ಬಿಡುಗಡೆ ಮಾಡಿದ್ದು ಇದೇ ಮೊದಲ ಬಾರಿಯಾಗಿತ್ತು.
ತಂಡದ ಸದಸ್ಯರಿಗೆ ಅವರ ವ್ಯಯಕ್ತಿಕ, ಕಿಸ್ ಆಭಿರುಚಿಗೆ ಹೊರತಾದ, ಸಂಗೀತ ಶೈಲಿಯನ್ನು ಪ್ರದರ್ಶಿಸಲು ಇದು ಅವಕಾಶವನ್ನು ಕಲ್ಪಿಸಿತು. ಇದಲ್ಲದೆ ಕೆಲವು ಸಂದರ್ಭಗಳಲ್ಲಿ, ಅವರ ಸಮಕಾಲಿನ ಕಲಾವಿದರ ಜೊತೆ ಕೆಲಸ ಮಾಡಲು ಸಾಧ್ಯವಾಯಿತು. ಸ್ಟಾನ್ಲಿ ಮತ್ತು ಫ್ರೆಹ್ಲಿಯ ಆಲ್ಬಂಗಳು ಕಿಸ್ ಬಳಸಿಕೊಂಡಿದ್ದ ಯಶಸ್ವಿಯಾದ ಹಾರ್ಡ್ ರಾಕ್ ಶೈಲಿಗೆ ಬಹು ಹತ್ತಿರವಾಗಿತ್ತು. ಇದೇ ವೇಳೆ, ಕ್ರಿಸ್ ರ ಆಲ್ಬಂ ಬ್ಯಾಲಾಡ್ ಗಳಿಂದ ತುಂಬಿದ್ದ, R&B ಶೈಲಿಯಲ್ಲಿತ್ತು. (ಬ್ಯಾಲಾಡ್: ಲಾವಣಿಗಳ ಹಾಗಿರುವ ಹಾಡು/ ಕಥೆಯನ್ನು ಹಾಡಿನ ರೂಪದಲ್ಲಿ ಹೇಳುವುದು). ನಾಲ್ಕು ಜನರ ಪೈಕಿ, ಸಿಮ್ಮನ್ಸಿನ ಆಲ್ಬಂ ಬಹಳ ವೈವಿಧ್ಯಮಯವಾಗಿತ್ತು. ಹಾರ್ಡ್ ರಾಕ್, ಬಾಲಾಡ್, ಬೀಟಲ್ಸ್ ನಿಂದ ಪ್ರಭಾವಿತವಾಗಿದ್ದ ಪಾಪ್ ಒಳಗೊಂಡಿದ್ದ ಈ ಆಲ್ಬಂನ ಕೊನೆಯಲ್ಲಿ "ವೆನ್ ಯು ವಿಶ್ ಅಪಾನ್ ಎ ಸ್ಟಾರ್"(ಪಿನೊಕಿಯೊ ಚಲನಚಿತ್ರದ) ಎನ್ನುವ ಕವರ್ ನಿಂದ ಹಾಡಿನಿಂದ ಮುಕ್ತಾಯಗೊಂಡಿತ್ತು. ಏರೊಸ್ಮಿತ್ ನ ಜೋ ಪೆರ್ರಿ, ಚೀಪ್ ಟ್ರಿಕ್ ನ ರಿಕ್ ನೀಲ್ಸೆನ್, ಡೂಬೀ ಬ್ರದರ್ಸ್ ನ ಜೆಫ್ "ಸ್ಕಂಕ್" ಬಾಕ್ಸಟರ್, ಪ್ರಮುಖ ಡಿಸ್ಕೋ ಕಲಾವಿದರಾದ ಡೊನಾ ಸಮ್ಮರ್, ಜಾನಿಸ್ ಇಯಾನ್, ಹೆಲೆನ್ ರೆಡ್ಡಿ, ಬಾಬ್ ಸೇಗೆರ್, ಹಾಗು ಆಗ ಗೆಳತಿಯಾಗಿದ್ದ ಚೆರ್, ಒಳಗೊಂಡಂತೆ ಆನೇಕರು ಸಿಮ್ಮನ್ಸ್ ಗೆ ಸಹಕರಿಸಿದರು.
ಕಿಸ್ ಸೋಲೋ ಆಲ್ಬಂಗಳು 18 ಸೆಪ್ಟೆಂಬರ್ 1978ರಲ್ಲಿ ಬಿಡುಗಡೆಯಾದವು. ಈ ಆಲ್ಬಂಗಳ ಮಾರಾಟ ಮಾಡಲು ಮಾಡಿದ ಪ್ರಚಾರದ ಭರಾಟೆ ಆಭೂತಪೂರ್ವವಾಗಿತ್ತು. ಕಾಸಾಬ್ಲಾಂಕಾ ಈ ಆಲ್ಬಂಗಳ ಐದು ದಶಲಕ್ಷ ಪ್ರತಿಗಳನ್ನು ತಯಾರಿಸುತ್ತಿರುವುದಾಗಿ ಹೇಳಿತು (ತಕ್ಷಣವೆ ಪ್ಲಾಟಿನಂ ಪ್ರಮಾಣವು ಖಚಿತವಾಯಿತು). ಅವರು ಅದನ್ನು ಮಾರಾಟ ಮಾಡುವ ಸಲುವಾಗಿ ಸುಮಾರು US$2.5 ದಶಲಕ್ಷ ಖರ್ಚುಮಾಡಿದರು. ಎಲ್ಲಾ ನಾಲ್ಕು ಸೋಲೋ ಆಲ್ಬಂಗಳು ಬಿಲ್ ಬೋರ್ಡ್ ಆಲ್ಬಂ ಚಾರ್ಟಿನ ಮೊದಲ 50ರ ಪಟ್ಟಿಗೆ ಸೇರ್ಪಡೆಯಾದವು. ಈ ಆಲ್ಬಂಗಳನ್ನು ಬಿಡುಗಡೆ ಆಗುವುದಕ್ಕೂ ಮುನ್ನವೆ ಈ ಆಲ್ಬಂಗಳನ್ನು ಮುಂಗಡವಾಗಿ ಕೋರಿಕೆಸಲ್ಲಿಸಿಲಾಗಿತ್ತು, ಆದರೆ ಈ ಆಲ್ಬಂ ಬಿಡುಗಡೆಯಾದಾಗ ಇದನ್ನು ವಾಪಸ್ಸು ರೆಕಾರ್ಡ್ ಕಂಪನಿಗೆ ಕಳುಹಿಸುವ ಪ್ರಯತ್ನ ಮಾಡಲಾಯಿತು, ಆಗ ಈ ಆಲ್ಬಂಗಳ ಮೇಲೆ ಭಾರಿ ರಿಯಾಯತಿಯನ್ನು ಘೋಷಿಸಲಾಯಿತು, ನಂತರ ಅಲ್ಬಂಗಳ ಮಾರಾಟ (ಬಹಳ ಬೇಗನೆ) ಜಾಸ್ತಿಯಾಯಿತು. "ಬಾರ್ಗಿನ್ ಬಿನ್" ನೋಡಿದ ಕಿಸ್ ಆಲ್ಬಂಗಳಲ್ಲಿ ಈ ಆಲ್ಬಂಗಳೆ ಮೊದಲುನೆವು.(ಬಾರ್ಗಿನ್ ಬಿನ್: ಮುಖ್ಯವಾಗಿ ಸಿಡಿ, ತಂತ್ರಾಂಶ, ಮತ್ತು ಇತರ ಯಂತ್ರೊಪಕರಣಗಳನ್ನು ರಿಯಾಯಿತಿ ದರದಲ್ಲಿ ಮಾರಾಟ ಮಾಡುವುದು). ಎಲ್ಲಾ ನಾಲ್ಕು ಸೋಲೋ (ತನಿ)ಆಲ್ಬಂಗಳು ಲವ್ ಗನ್ ಎನ್ನುವ ಆಲ್ಬಂ ಎಷ್ಟೊ ವ್ಯಾಪಾರವಾಯಿತು ಅಷ್ಟೇ ಪ್ರಮಾಣದಲ್ಲಿ ಈ ನಾಲ್ಕು ಸೋಲೋ ಆಲ್ಬಂಗಳು ವ್ಯಾಪಾರವಾದವು. ಈ ನಾಲ್ಕರ ಪೈಕಿ, ಫ್ರೆಹ್ಲೆಯ ಆಲ್ಬಂ ಬಹಳ ಯಶಸ್ವಿಯಾಯಿತು (ಅಷ್ಟೇನು ಅಂತರವಿರಲಿಲ್ಲ). ಇದರಲ್ಲಿ ರೇಡಿಯೊ ಟಾಪ್ 20ರ ಯಶಸ್ವಿ ಗೀತೆ, ರುಸ್ ಬಲಾರ್ಡ್, ರ ರಚಿಸಿದ ನ್ಯೂ ಯಾರ್ಕ್ ಗ್ರೂವ್, ಇದನ್ನು ಮೊದಲು ಪ್ರದರ್ಶನ ಮಾಡಿದ್ದು ಹೆಲೋ ಎನ್ನುವ ತಂಡ.
ಆಕೂಯಿನಿನ ಎರಡನೆಯ ಯೋಚನೆಯ ಪ್ರಕಾರ ಕಿಸ್ ಚಲನಚಿತ್ರವೊಂದರಲ್ಲಿ ನಟಿಸಬೇಕಿತ್ತು. ಹೀಗೆ ಮಾಡುವುದರಿಂದ, ಸೂಪರ್ ಹೀರೊಗಳು ಎನ್ನುವ ಅವರ ಇಮೇಜ್(ರೂಪ) ಇನ್ನಷ್ಟು ಬಲಗೊಳ್ಳುತ್ತದೆ ಎಂದು ನಂಬಲಾಯಿತು. ಚಲನಚಿತ್ರದ ಚಿತ್ರಿಕರಣವು 1978ರ ಸ್ಪ್ರಿಂಗ್‌ನಲ್ಲಿ (ವಸಂತದಲ್ಲಿ)ಪ್ರಾರಂಭವಾಯಿತು. ಈ ಯೋಜನೆಯು ಎ ಹಾರ್ಡ್ ಡೇಸ್ ನೈಟ್ ಮತ್ತು ಸ್ಟಾರ್ ವಾರ್ ಗಳ ಮಿಶ್ರಣವಾಗ ಬೇಕು ಎಂದು ಪ್ರಸ್ತಾಪಿಸಲಾಗಿತ್ತು. ಆದರೆ, ಕೊನೆಯಲ್ಲಿ ತಯಾರಾದ ಚಿತ್ರ ನಿರೀಕ್ಷಿಸಿದ ಮಟ್ಟವನ್ನು ತಲುಪಲಿಲ್ಲ. ಚಿತ್ರಕಥೆ ಆನೇಕ ಬದಲಾವಣೆಗಳನ್ನು ಕಂಡಿತ್ತು. ಬ್ಯಾಂಡ್ ನ ಸದಸ್ಯರು(ಅದರಲ್ಲೂ ಕ್ರಿಸ್ ಮತ್ತು ಫ್ರೆಹ್ಲಿ)ಚಲನಚಿತ್ರ ನಿರ್ಮಾಣದ ಪ್ರಕ್ರಿಯಿಂದ ನಿರಾಶೆಗೊಂಡರು(ಬೆಸತ್ತರು). ಕ್ರಿಸ್ ಚಿತ್ರ ನಿರ್ಮಾಣವಾದ ನಂತರ ಅದರ ಪೋಸ್ಟ್ ಪ್ರೊಡಕಷನ್ ಕೆಲಸಗಳಲ್ಲಿ ಭಾಗವಹಿಸಲು ಒಪ್ಪಲಿಲ್ಲ, ಹೀಗಾಗಿ ಅವನ ಮಾತುಗಳನ್ನು ಡಬ್ ಮಾಡಲು ಮತ್ತೊಬ್ಬ ಕಂಠದಾನ ಕಲಾವಿದನನ್ನು ನೇಮಿಸಿಲಾಯಿತು ಎಂದು ವರದಿಯಾಯಿತು. (ಕ್ರಿಸ್ ಈ ವರದಿಗಳನ್ನು ತಿರಸ್ಕರಿಸುತ್ತಾನೆ. ಅವನು ಚಿತ್ರ ನಿರ್ಮಾಣದ ಎಲ್ಲಾ ಹಂತಗಳಲ್ಲಿ ಭಾಗವಹಿಸಿರುವುದಾಗಿ ತಿಳಿಸುತ್ತಾನೆ.)
ಕೊನೆಗೆ, ಕಿಸ್ ಮೀಟ್ಸ್ ದಿ ಫಾಂಟಮ್ ಆಫ್ ದಿ ಪಾರ್ಕ್ ಎಂಬ ಹೆಸರಿನ ಚಿತ್ರವು NBC(ಎನ್.ಬಿ.ಸಿ) ಯಲ್ಲಿ ಆಕ್ಟೋಬರ್ 28, 1978 ರಂದು ಮೊದಲ ಬಾರಿಗೆ ಬಿಡುಗಡೆಯಾಯಿತು (ಹಾಲೊವೀನ್ ಗೆ ಸ್ವಲ್ಪ ಮುಂಚೆ). ಕಟು ಟೀಕೆಗಳ ನಡುವೆಯೂ, ಇದು ಆ ವರ್ಷದ ಅತಿ ದೊಡ್ಡ ಟಿವಿ ಚಿತ್ರವೆಂದು ಪರಿಗಣಿಸಲ್ಪಟ್ಟಿತು. ಆನೇಕ ಬದಲಾವಣೆಗಳ ನಂತರ, ಇದನ್ನು U.S.(ಯು.ಎಸ್.) ಹೊರಗಡೆ ಚಲನಚಿತ್ರಮಂದಿರಗಳಲ್ಲಿ 1979ರಲ್ಲಿ ಆಟ್ಯಾಕ್ ಆಫ್ ದಿ ಫಾಂಟಮ್ಸ್ ಎನ್ನುವ ಶೀರ್ಷಿಕೆಯಡಿಯಲ್ಲಿ  ಬಿಡುಗಡೆ ಮಾಡಲಾಯಿತು. ಈ ಚಿತ್ರಬಿಡುಗಡೆಯಾದ ಮೇಲೆ ಬ್ಯಾಂಡ್ ಸದಸ್ಯರೊಂದಿಗೆ ನಡೆಸಿದ ಸಂದರ್ಶನಗಳಲ್ಲಿ, ಸದಸ್ಯರು ಚಿತ್ರ ತಯಾರಿಕೆಯ ಅನುಭವವನ್ನು ವ್ಯಂಗ್ಯ ಭರಿತವಾದ ಮಾತುಗಳಲ್ಲಿ ವ್ಯಕ್ತಪಡಿಸುತ್ತಿದ್ದರು. ಅವರಿಗೆ ಕೊನೆಯಲ್ಲಿ ಬಿಡುಗಡೆಗೊಂಡ ಚಿತ್ರದ ಬಗ್ಗೆ ಅಸಂತೋಷವಿತ್ತು, ಹಾಗು ಅಂತಹ ಚಿತ್ರ ತಯಾರಿಸಿದ್ದರ ಬಗ್ಗೆ ವಿಷಾದವಿತ್ತು. ಅವರಿಗೆ ಬಿಡುಗಡೆಯಾದ ಚಿತ್ರ ಅವರುಗಳನ್ನು ನಾಯಕರ (ಸೂಪರ್ ಹೀರೋಗಳ) ಬದಲಾಗಿ ಕೋಡಂಗಿಗಳ (ಕ್ಲೌನ್‌) ಹಾಗೆ ತೋರಿಸುತ್ತಿದೆ ಎನ್ನುವುದು ಅವರ ಭಾವನೆಯಾಗಿತ್ತು. ಚಿತ್ರದ ಕಲೆಯ ದೃಷ್ಟಿಯಿಂದ ಸೋಲು ಕಂಡಿತು. ಇದು ಬ್ಯಾಂಡ್ ಹಾಗು ಅಕೊಯಿನ್ ನಡುವೆ ಮನಸ್ಥಾಪ ಶುರುವಾಗಲು ಕಾರಣವಾಯಿತು. ಇದು ಎಲ್ಲೊ ಒಮ್ಮೊಮ್ಮೆ ಅಪರೂಪಕ್ಕೆ ಹೋಮ್ ವಿಡಿಯೋದಲ್ಲಿ ಸಿಗುತ್ತಿತ್ತು. ಪ್ರಸ್ತುತ, ಈ ಚಿತ್ರದ ಆವೃತ್ತಿಯು Kissology Volume Two: 1978-1991 ಎಂಬ ಹೆಸರಿನ DVD (ಡಿ.ವಿ.ಡಿ.) ಸಂಗ್ರಹದಲ್ಲಿ ಸಿಗುತ್ತದೆ.
ಮೇಕ್ಅಪ್ ನ ಕೊನೆಯ ವರ್ಷಗಳು ಹಾಗು ಇಳಿಕೆ ಕಂಡ ಕ್ಷಣ (1978-1983)
ಎರಡು ವರ್ಷಗಳ ನಂತರ ಹೊಸ ವಸ್ತುಗಳನ್ನೊಳಗೊಂಡ ಡೈನಸ್ಟಿ  (ಮೇ 22, 1979) ಎನ್ನುವ ಅಲ್ಬಂ, ಬ್ಯಾಂಡಿನ ಪ್ಲಾಟಿನಂ ಪರಂಪರೆಯನ್ನು ಮುಂದುವರೆಸಿತು. ಇದರ "ಐ ವಾಸ್ ಮೇಡ್ ಫಾರ್ ಲವಿಂಗ್ ಯು " ಎನ್ನುವ ಡಿಸ್ಕೋ ಶೈಲಿಯ ಹಾಡು, ಈ ಬ್ಯಾಂಡಿಗೆ ಇಲ್ಲಿಯವರೆಗಿನ ಅತಿ ಯಶಸ್ವಿ ಸಿಂಗಲ್ (ಹಾಡು) ಆಗಿದೆ. ಕ್ರಿಸ್ ಒಂದು ಮೋಟಾರು ಅಪಘಾತದಿಂದ ಚೇತರಿಸಿಕೊಳ್ಳುತ್ತಿದ್ದ ಕಾರಣ, ಈ ಆಲ್ಬಂನ ಬಹುತೇಕ ತಾಳವಾದ್ಯವನ್ನು(ಪರ್ಕಷನ್)ಅನ್ಟೊನ್ ಫಿಗ್ ಎನ್ನುವ ಸೆಷನ್ ಡ್ರಮರ್ ನುಡಿಸಿದನು. (ಸೆಷೆನ್ ಡ್ರಮರ್:ಯಾವುದೇ ತಂಡಕ್ಕೆ ಸೇರದೆ ಸ್ವತಂತ್ರವಾಗಿ ದುಡಿಯುವವ- ಫ್ರೀಲಾನ್ಸರ್) ಕ್ರಿಸ್ "ಡರ್ಟಿ ಲಿವಿಂಗ್" ಎನ್ನುವ ಹಾಡಿಗೆ ಡ್ರಮ್ ನುಡಿಸಿ ಹಾಗು ಆ ಹಾಡಿನ ಪ್ರಧಾನ ಗಾಯಕನಾಗಿದ್ದನು.
"ದಿ ರಿಟರ್ನ್ ಆಫ್ ಕಿಸ್" ಎಂದೆ ಪ್ರಚಾರ ಮಾಡಲ್ಪಟ್ಟ "ಡೈನಸ್ಟಿ ಪ್ರವಾಸ", ಕಿಸ್ ಹಾಗು ಅವರ ತಂಡದಿಂದ ಅವರು ಹಿಂದಿನ ಪ್ರವಾಸಗಳಲ್ಲಿ ಗಳಿಸಿದ್ದ ಯಶಸ್ಸನ್ನು ಮುಂದುವರೆಸಿಕೊಂಡು ಹೋಗುತ್ತದೆ ಎಂದು ನಂಬಿದ್ದರು. ಕಿಸ್-ವಸ್ತುವಾಧರಿಸಿದ ಕಿಸ್ ವರ್ಲ್ಡ್ ಎಂಬ ಹೆಸರಿನ ಅಮ್ಯೂಸ್ಮೆಂಟ್ ಪಾರ್ಕ್(ವಿಹಾರ ಧಾಮ) ಅನ್ನು ಸ್ಥಾಪಿಸಲು ಯೋಚಿಸಲಾಯಿತು. ಆದರೆ, ಇದಕ್ಕೆ ಭಾರಿ ವೆಚ್ಚವಾಗುತ್ತಿದ್ದ ಕಾರಣ ಈ ಯೋಚನೆಯನ್ನು ಕೈಬಿಡಲಾಯಿತು. ಆದರೆ, "ದಿ ರಿಟರ್ನ್ ಆಫ್ ಕಿಸ್", ಪ್ರವಾಸದಲ್ಲಿ ಪ್ರೇಕ್ಷಕರ ಸಂಖ್ಯೆ ಗಣನೀಯವಾಗಿ ಇಳಿಮುಖವಾಗಿತ್ತು.
ಈ ಪ್ರವಾಸಕ್ಕೆ ಬಂದ ಪ್ರೇಕ್ಷಕರು, ಹಿಂದಿನ ಪ್ರವಾಸಗಳಲ್ಲಿ ಬಂದಿದ್ದ ಪ್ರೇಕ್ಷಕರಿಗಿಂತ ಚಿಕ್ಕವಯಸ್ಸಿನವರಾಗಿದ್ದರು. ಬಹಳಷ್ಟು ಪ್ರದರ್ಶನಗಳಲ್ಲಿ ಕಿಸ್ ಮೇಕ್ಅಪ್ ತೊಟ್ಟಿದ್ದ ತಾರುಣ್ಯದ ಹೊಸ್ತಿಲಲ್ಲಿದ್ದ ಮಕ್ಕಳ ಜೊತೆಯಲ್ಲಿ ಅವರ ತಂದೆ-ತಾಯಂದಿರು(ಕೆಲವೊಂದು ಸಂದರ್ಭಗಳಲ್ಲಿ ಅವರೂ ಕೂಡ ಮೇಕ್ಅಪ್ ತೊಟ್ಟಿರುತ್ತಿದ್ದರು)ಬಂದಿರುತ್ತಿದ್ದರು. ಕಿಸ್ ಈ ಹೊಸ ಅಭಿಮಾನಿ ಬಳಗವನ್ನು ತಡೆಯಲು ಏನೂ ಮಾಡಲಿಲ್ಲ. ಇವರು ಬಣ್ಣಬಣ್ಣದ ವೇಷಭೂಷಣಗಳು ತೊಡುತ್ತಿದ್ದ ಕಾರಣ, ಇವರುಗಳು ಕಿರಿಯ ಅಭಿಮಾನಿಗಳ ಕಣ್ಣಿಗೆ ವ್ಯಂಗ್ಯ ಚಿತ್ರಗಳ ಹಾಗೆ (ಕಾರ್ಟೂನಿಷ್ ಇಮೇಜ್)ಕಾಣಿಸುತ್ತಿದ್ದರು.
ಬ್ಯಾಂಡಿನ ಆಭಿಮಾನಿಗಳಿಗೆ ಬ್ಯಾಂಡಿನ ಸದಸ್ಯರ ನಡುವೆಯಿದ್ದ ಭಿನ್ನಭಿಪ್ರಾಯಗಳ ಸುಳಿವಿರಲಿಲ್ಲ. ಆಕ್ಟೋಬರ್ 31, 1979 ರಂದು ಅಪರಾತ್ರಿಯಲ್ಲಿ (ಲೇಟ್ ನೈಟ್)ಪ್ರಸಾರವಾಗುವ ಟಾಮ್ ಸ್ನೈಡರ್ನ ದಿ ಟುಮಾರೊ ಷೋ ಎನ್ನುವ ಸಂದರ್ಶನದಲ್ಲಿ ಬ್ಯಾಂಡಿನಲ್ಲಿ ಹೆಚ್ಚುತ್ತಿದ್ದ ಅಸಮಾಧಾನವು ಸಾರ್ವಜನಿಕವಾಗಿ ಮೊದಲ ಬಾರಿಗೆ ಬಹಿರಂಗವಾಯಿತು. ಈ ಕಾರ್ಯಕ್ರಮದ ಉದ್ದಕ್ಕೂ, ಕುಡಿತದ ಅಮಲಿನಲ್ಲಿದ್ದ ಫ್ರೆಹ್ಲಿಯ ವಾಗಾಂಡಬರ, ಎಡಬಿಡದ ನಗು ಹಾಗು ಹಾಸ್ಯ, ಸ್ನೈಡರ್ ಮತ್ತು ಬ್ಯಾಂಡಿನ ಇತರ ಸದಸ್ಯರ ನಡುವೆ ನಡೆಸುವ ಸಂಭಾಷಣೆಯನ್ನು ಕೇಳಿಸದ ಹಾಗೆ ಮಾಡುತ್ತಿದ್ದವು, ಇದರಿಂದ ಸಿಟ್ಟಾದ ಸಿಮ್ಮನ್ಸ್ ಮತ್ತು ಸ್ಟಾನ್ಲಿ ಇವನನ್ನು ತಡೆಯಲು ಬಹಳ ಪ್ರಯತ್ನ ಪಡುತ್ತಾರೆ. ಕ್ರಿಸ್ ಅನೇಕ ಬಾರಿ ತನ್ನ ಬಳಿಯಿದ್ದ ದೊಡ್ಡ ಬಂದೂಕು(ಗನ್)ಸಂಗ್ರಹದ ಬಗ್ಗೆ ಉಲ್ಲೇಖಿಸಿದನು,ಇದು ಸಿಮ್ಮನ್ಸ್ ಗೆ ಬಹಳ ಕಸಿವಿಸಿಯುಂಟು ಮಾಡಿತು.
ಡೈನಸ್ಟಿ  ಪ್ರವಾಸ, ಡಿಸೆಂಬರ್ 1979 ರಲ್ಲಿ ಮುಗಿಯುವ ವೇಳೆಗೆ, ಕ್ರಿಸ್ ಮತ್ತು ಬ್ಯಾಂಡಿನ ಇತರ ಸದಸ್ಯರೊಂದಗಿನ ಮನಸ್ಥಾಪ ಮುಗಿಲುಮುಟ್ಟಿತು. ಆತನ ಡ್ರಮ್ ನುಡಿಸುವ ನೈಪುಣ್ಯವು ಕೂಡ ಗಣನೀಯವಾಗಿ ಕಡಿಮೆಯಾಗಿತ್ತು. ಇಷ್ಟೇ ಅಲ್ಲದೆ, ಇವನು ಕೆಲವು ಗೋಷ್ಟಿಯಲ್ಲಿ(ಕಾನ್ಸರ್ಟ್) ಬೇಕೆಂದೆ ನಿಧಾನವಾಗಿ ನುಡಿಸುತ್ತಿದ್ದ ಅಥವಾ ಸಂಪೂರ್ಣವಾಗಿ ನುಡಿಸುವುದನ್ನು ನಿಲ್ಲಿಸಿದ. ಈ ಪ್ರವಾಸದ ಕೊನೆಯ ಪ್ರದರ್ಶನ (ಡಿಸೆಂಬರ್ 16, 1979)ದಲ್ಲಿ ನುಡಿಸಿದ್ದು ಕ್ರಿಸ್ ಈ ತಂಡದೊಂದಿಗೆ ಪ್ರದರ್ಶಿಸಿದ ಕೊನೆಯ ಪ್ರದರ್ಶನವಾಯಿತು (ನಾಲ್ಕು ಮೂಲ ಸದಸ್ಯರು 1996ರಲ್ಲಿ ಒಂದಾಗುವವರೆಗೂ). ಇದಾಗಿ ಸುಮಾರು ಆರು ತಿಂಗಳ ತನಕ, ಈತ ಈ ತಂಡದ ಅಧಿಕೃತ ಸದಸ್ಯನಾಗಿ ಉಳಿದುಕೊಂಡ.
ಅನ್ ಮಾಸ್ಕಡ್ ಎನ್ನುವ ಮುಂದಿನ ಆಲ್ಬಂಗೆ ಕೂಡ ಫಿಗ್ ಡ್ರಮ್ ನುಡಿಸಿದ. ಅದರೆ, ಇದರ ರಕ್ಷಾಪುಟದಲ್ಲಿ(ಕವರ್ ಆರ್ಟ್) ಫಿಗ್ ನ ಹೆಸರಿನ ಬದಲಾಗಿ ಕ್ರಿಸ್ ನ ಹೆಸರಿತ್ತು. ಸಮಕಾಲೀನ ಪಾಪ್ ಶೈಲಿಯಲ್ಲಿ ಚುರುಕಾದ ಸಂಗೀತವನ್ನು ಹೊಂದಿದ್ದ ಅನ್ ಮಾಸ್ಕಡ್ (ಮೇ 20,1980), ಡ್ರೆಸ್ಡ್ ಟು ಕಿಲ್ ಎನ್ನುವ ಆಲ್ಬಂ ಬಳಿಕ ಪ್ಲಾಟಿನಂ ಪ್ರಮಾಣವನ್ನು ಪಡೆಯಲು ವಿಫಲವಾದ ಮೊದಲ ಕಿಸ್ ಆಲ್ಬಂ ಎನ್ನುವ ಅಪಖ್ಯಾತಿಗೆ ಪಾತ್ರವಾಯಿತು. ಈ ಆಲ್ಬಂ ಬಿಡುಗಡೆಯಾದ ಸ್ವಲ್ಪ ದಿನಗಳಲ್ಲೆ, ಕ್ರಿಸ್ ನ ನಿರ್ಗಮನವನ್ನು ಅಧಿಕೃತವಾಗಿ ಘೋಷಿಸಲಾಯಿತು.
ಕ್ರಿಸ್ ಸ್ಥಾನ ತುಂಬಲು ಕಿಸ್ ಹಲವಾರು ಜನರನ್ನು ಜೂನ್ 1980ರಲ್ಲಿ ಪರೀಕ್ಷೆ ಮಾಡಿತು. ಕೊನೆಗೆ, ಬ್ರೂಕ್ಲಿನ್ ನ ಅಷ್ಡೇನು ಪ್ರಸಿದ್ಧವಾಗಿರದ, ಪಾಲ್ ಕಾರವೆಲ್ಲೊ (ಜನನ: ಜೂಲೈ 12,1950)ಎನ್ನುವ ಡ್ರಮ್ ಹಾಗು ಗಿಟಾರ್ ನುಡಿಸುವ ಗಾಯಕನನ್ನು ಆಯ್ಕೆ ಮಾಡಿದರು. ಇವನಿಗೆ ಎರಿಕ್ ಕಾರ್ ಎನ್ನುವ ರಂಗನಾಮ (ಸ್ಟೇಜ್ ನೇಮ್) ನೀಡಲಾಯಿತು. ಇವನು ಕಿಸ್ ತಂಡದ ಸದಸ್ಯನ ಬದಲಿಗೆ ಸ್ಥಾನ ಪಡೆದ ಮೊದಲ ಸದಸ್ಯ. ಇವನನ್ನು, "ಫಾಕ್ಸ್" ಮೇಕ್ಅಪ್ ನೊಂದಿಗೆ, ಎ.ಬಿ.ಸಿ. ಯ (ABC)ಕಿಡ್ಸ್ ಆರ್ ಪೀಪಲ್ ಟೂ! ಎನ್ನುವ ಕಾರ್ಯಕ್ರಮದಲ್ಲಿ ಪರಿಚಯಿಸಲಾಯಿತು. ಈತ ಜೂಲೈ 25,1980 ರಂದು ನ್ಯೂಯಾರ್ಕ್ ನಗರದ ಪಲ್ಲಾಡಿಯಮ್ ಎನ್ನುವ ರಂಗಮಂದಿರದಲ್ಲಿ ತಂಡದ ಜೊತೆಯಲ್ಲಿ ಮೊದಲ ರಂಗಪ್ರದರ್ಶನ ಕೊಟ್ಟ. ಇದು, ಕಿಸ್ ಈ ಆಲ್ಬಂ ಮಾರಾಟದ ದೃಷ್ಟಿಯಿಂದ ನಡೆಸಿದ U.S.(ಯು.ಎಸ್) ನಲ್ಲಿ ಮಾಡಿದ ಏಕೈಕ ಪ್ರದರ್ಶನ. ಇದೇ ಸಮಯದಲ್ಲಿ, ಆಸ್ಟ್ರೇಲಿಯಾ ಮತ್ತು ನ್ಯೂಜಿಲ್ಯಾಂಡ್ ಗೆ ಕೈಗೊಂಡ 1980 ರ ಪ್ರವಾಸ, ಈ ಬ್ಯಾಂಡಿನ ಇತಿಹಾಸದಲ್ಲಿಯೆ ಅತಿ ಯಶಸ್ವಿಯಾಯಿತು.ಈ ಪ್ರವಾಸದಲ್ಲಿ ನಡೆಸಿದ ಎಲ್ಲಾ ಪ್ರದರ್ಶನಗಳು ಪ್ರೇಕ್ಷಕರಿಂದ ತುಂಬಿದ್ದವು. ಅಷ್ಟೇ ಅಲ್ಲದೆ, ಇವರಿಗೆ ಮಾಧ್ಯಮದಲ್ಲಿ ಭಾರಿ ಒಳ್ಳೆಯ ಪ್ರಚಾರ ಸಿಕ್ಕಿತು.
ಈ ಬ್ಯಾಂಡ್ ತನ್ನ ಮುಂದಿನ ಆಲ್ಬಂಗೆ, ನಿರ್ಮಾಪಕ ಬಾಬ್ ಎರ್ರಿನ್ ಜೊತೆ ಕೆಲಸ ಮಾಡುವುದಾಗಿ ತಿಳಿಸಿತು. ಇದಕ್ಕೂ ಹಿಂದೆ, ಕಿಸ್ ಇವನ ಜೊತೆ ಕೆಲಸಮಾಡಿದಾಗ ಡೆಸ್ಟ್ರಾಯರ್ ಎನ್ನುವ ಆಲ್ಬಂನಲ್ಲಿ ಯಶಸ್ಸು ಸಿಕ್ಕಿತ್ತು. ಈ ಆಲ್ಬಂ ಬಿಡುಗಡೆಯಾಗುವುದಕ್ಕೂ ಮುನ್ನ ಬಂದ ಪತ್ರಿಕಾ ವರದಿಗಳು, ಈ ಆಲ್ಬಂನಲ್ಲಿ, ಬ್ಯಾಂಡಿಗೆ ಈಗಾಗಲೆ ಯಶಸ್ಸು ತಂದುಕೊಟ್ಟಿದ್ದ ಹಾರ್ಡ್ ರಾಕ್ ಶೈಲಿಯ ಸಂಗೀತವಿರಬಹುದು ಎಂದು ಸೂಚಿಸಿದವು. ಆದರೆ 1981 ರಲ್ಲಿ ಬಿಡುಗಡೆಯಾದದ್ದು ಮ್ಯೂಸಿಕ್ಕ್ ಫ್ರಮ್ "ದಿ ಎಲ್ಡರ್" ಎನ್ನುವ ಕಾನ್ಸೆಪ್ಟ್ ಆಲ್ಬಂ. ಇದರಲ್ಲಿ ಮಧ್ಯಯುಗದ ಹಾರ್ನ್, ಸ್ಟ್ರಿಂಗ್, ಹಾರ್ಪ್ ಮತ್ತು ಸಿಂಥಸೈಸರ್ ಗಳನ್ನು ಬಳಸಲಾಗಿತ್ತು. (ಕಾನ್ಸೆಪ್ಟ್ ಆಲ್ಬಂ: ಯಾವುದಾದರು ವಿಷಯವನ್ನಾಧರಿಸಿ ತಯಾರಿಸಿದ ಆಲ್ಬಂ; ಹಾರ್ನ್: ತುತ್ತೂರಿಯಂತಹ ವಾದ್ಯ; ಸ್ಟ್ರಿಂಗ್ಸ್: ತಂತಿ ವಾದ್ಯಗಳು; ಹಾರ್ಪ್: ತಂತಿ ವಾದ್ಯ; ಸಿಂಥಸೈಸರ್: ಎಲೆಕ್ಟ್ರಾನಿಕ್ ಸಂಗೀತ ವಾದ್ಯ).
ಈ ಆಲ್ಬಂ ಅನ್ನು ಚಲನಚಿತ್ರವೊಂದರ ಧ್ವನಿವಾಹಿನಿಯಾಗಿ(ಸೌಂಡ್ ಟ್ರ್ಯಾಕ್) ಬಿಡುಗಡೆ ಮಾಡಲಾಯಿತು. ಆದರೆ ಈ ಚಲನಚಿತ್ರವನ್ನು ತಯಾರಿಸಲಾಗಲಿಲ್ಲ, ಹೀಗಾಗಿ ಇದರ ಕಥಾಹಂದರವನ್ನು ಆರ್ಥಮಾಡಿಕೊಳ್ಳುವುದು ಆಸಾಧ್ಯವಲ್ಲದಿದ್ದರೂ ಬಹಳ ಕಷ್ಟವಾಗಿತ್ತು. ಇದರ ಜೊತೆಗೆ ಪರಿಸ್ಥಿತಿಯನ್ನು ಇನ್ನೂ ಹದಗೆಡಿಸಲು,ಆಲ್ಬಂ ಬಗ್ಗೆ ರೆಕಾರ್ಡ್ ಕಂಪನಿಗಳಿಂದ ನಕಾರಾತ್ಮಕ ಅಭಿಪ್ರಾಯಗಳು ಬಂದ ನಂತರ, ಕಿಸ್ ಈ ಧ್ವನಿಸುರಳಿಯ (ರೆಕಾರ್ಡಿನ)ಹಾಡುಗಳ ಸರಣಿಯನ್ನು ಬದಲಾಯಿಸಿ, "ದಿ ಓತ್" ಮತ್ತು "ಎ ವರ್ಲ್ಡ್ ವಿತ್ಔಟ್ ಹೀರೋಸ್" ಎನ್ನುವ ಹಾಡಿಗಳಿಗೆ ಪ್ರಾಮುಖ್ಯತೆ ಕೊಟ್ಟು, ಇತರ ದೇಶಗಳಲ್ಲಿ ಬಿಡುಗಡೆ ಮಾಡಿದರು, ಈ ನಡೆಯಿಂದಾಗಿ ಗೊಂದಲಮಯವಾದ ಕಥಾಹಂದರವನ್ನು ಅರ್ಥಮಾಡಿಕೊಳ್ಳುವುದು ಕಷ್ಟ ಎಂದು ಇವರುಗಳೇ ಒಪ್ಪಿಕೊಂಡ ಹಾಗೆ ಆಯಿತು. ದಿ ಎಲ್ಡರ್ ಬಿಡುಗಡೆಯಾದಾಗ, ಇದು ಮೊದಲಿನ ಹಾಗೆ ಅಭಿಮಾನಿಗಳುನ್ನು ಆಕರ್ಷಿಸಲಿಲ್ಲ. ಇದು ಗೋಲ್ಡ್ ಪ್ರಮಾಣವನ್ನು ಪಡೆಯುವಲ್ಲಿ ವಿಫಲವಾಯಿತು, ಹಾಗು ಬಿಲ್ ಬೋರ್ಡ್ ಆಲ್ಬಂ ಚಾರ್ಟಿನಲ್ಲಿ #75 ಸ್ಥಾನ ಗಳಿಸಿತು.
ಬ್ಯಾಂಡ್, ಈ ಹೊಸ ಆಲ್ಬಂನ ಪ್ರಚಾರಕ್ಕಾಗಿ ಕೇವಲ ಎರಡು ಪ್ರದರ್ಶನಗಳನ್ನು ಮಾತ್ರ ಮಾಡಿತು. ಈ ಎರಡು ಪ್ರದರ್ಶನಗಳು ಜನವರಿ 1982ರಲ್ಲಿ ನಡೆದವು. ಮೊದಲನೆಯದು ABC (ಎ.ಬಿ.ಸಿ) ಯಲ್ಲಿ ಅಪರಾತ್ರಿ ಪ್ರಸಾರವಾಗುವ ಫ್ರೈಡೇಸ್ ಎನ್ನುವ ವೈವಿಧ್ಯ ಕಾರ್ಯಕ್ರಮದ (ಲೇಟ್ ನೈಟ್ ವೈರೆಟಿ ಪ್ರೊಗ್ರಾಂ)ಪ್ರದರ್ಶನ. ಎರಡನೆಯ, ಇವರು ಲಿಪ್ ಸಿಂಕ್ (ತುಟಿ ಅಲ್ಲಾಡಿಸುವುದು) ಮಾಡಿದ ಪ್ರದರ್ಶನವನ್ನು ಇಟಲಿಯ ಸಾನ್ರೇಮೊ ಹಬ್ಬ (ಸಾನ್ರೇಮೊ ಫೆಸ್ಟಿವಲ್)ಸಂದರ್ಭದಲ್ಲಿ ಉಪಗ್ರಹದ (ಸ್ಯಾಟಲೈಟ್)ಮೂಲಕ ಬಿತ್ತಿರಿಸಲಾಯಿತು. ಕಿಸ್ "ಐ" ಮತ್ತು "ಎ ವರ್ಲ್ಡ್ ವಿತ್ಔಟ್ ಹೀರೋಸ್" ಅನ್ನು ಸಾಲಿಡ್ ಗೋಲ್ಡ್ ನಲ್ಲಿ ಪ್ರದರ್ಶನ ಮಾಡಿದರು.
ಏಸ್ ಫ್ರಿಹ್ಲಿಗೆ ಕಿಸ್ ಹೊಸದಾಗಿ ಅಳವಡಿಸಿಕೊಂಡ ಸಂಗೀತ ಶೈಲಿಯ ಬಗ್ಗೆ ಅಸಮಾಧಾನ ದಿನೇದಿನೆ ಜಾಸ್ತಿಯಾಗುತ್ತಾ ಇತ್ತು, ಹೀಗಾಗಿ ಅವನು ಎರಡನೇ ಪ್ರದರ್ಶನದಲ್ಲಿ ಭಾಗವಹಿಸುವುದಿಲ್ಲ. ಮ್ಯೂಸಿಕ್ ಫ್ರಮ್ "ದಿ ಎಲ್ಡರ್" ಎನ್ನುವ ಕಾನ್ಸೆಪ್ಟ್ ಆಲ್ಬಂ ಅನ್ನು ಮುದ್ರಿಸ ಬೇಕು ಎನ್ನುವ ಬ್ಯಾಂಡಿನ ನಿರ್ಧಾರದಿಂದ ಇವನಿಗೆ ಅಸಮಾಧಾನವಾಗಿತ್ತದೆ. ಈತ ಆಲ್ಬಂನ ತಯಾರಿಕೆಯಲ್ಲಿ ಸರಿಯಾಗಿ ತೊಡಗಿಸಿಕೊಳ್ಳುವುದಿಲ್ಲ, ಕೇವಲ "ಡಾರ್ಕ್ ಲೈಟ್" ಎನ್ನುವ ಹಾಡನ್ನು ಹಾಡುತ್ತಾನೆ. ಫ್ರೆಹ್ಲಿ, ಅವನು ನುಡಿಸಬೇಕಿದ್ದ ಗೀಟಾರ್ ಭಾಗವನ್ನು ವಿಲ್ಟನ್, ಕನೆಕ್ಟಿಕಟ್ನಲ್ಲಿದ ತನ್ನ ಮನೆಯ ಸ್ಟೂಡಿಯೋದಲ್ಲಿ ಧ್ವನಿಮುದ್ರಿಣ ಮಾಡಿ ಎರಿನ್ ಗೆ ಕಳುಹಿಸುತ್ತಾನೆ. ಫ್ರೆಹ್ಲಿ ಹತಾಶನಾಗಲೂ ಇನ್ನೊಂದು ಕಾರಣವೆಂದರೆ ಪೀಟರ್ ಕ್ರಿಸ್ ನ ನಿರ್ಗಮನದಿಂದಾಗಿ ಅವನ ಬದಲಿಗೆ ಬಂದ ಕಾರ್ ಬ್ಯಾಂಡಿನ ಸಮನಾದ ಸದಸ್ಯನಾಗಿರಲಿಲ್ಲ, ತಂಡದ ನಿರ್ಣಯಗಳಲ್ಲಿ ಫ್ರೆಹ್ಲಿಯ ಅಭಿಪ್ರಾಯಗಳನ್ನು 2-1 ಮತಗಳಿಂದ ಸೋಲಿಸಲಾಗುತ್ತಿತ್ತು. ಜೂನ್ 1982ರಲ್ಲಿ ಬ್ಯಾಂಡಿನಿಂದ ಫ್ರೆಹ್ಲಿಯ ನಿರ್ಗಮನದ ಬಗ್ಗೆ ಒಪ್ಪಂದಕ್ಕೆ ಬರಲಾಯಿತು. ಆದರೂ, ಇವನು ಬ್ಯಾಂಡನ್ನು ಆ ವರ್ಷದ ಡಿಸೆಂಬರ್ ತನಕ ಅಧಿಕೃತವಾಗಿ ಬಿಡಲಿಲ್ಲ. ಇವನು 1985ರ ತನಕವೂ ಸಿಮ್ಮನ್ಸ್ ಮತ್ತು ಸ್ಟಾನ್ಲಿಯ ಜೊತೆಯಲ್ಲಿ ವ್ಯವಹಾರದಲ್ಲಿ ಪಾಲುದಾರನಾಗಿದ್ದ.
ಸಿಮ್ಮನ್ಸ್ ಕಿಸ್ ಅಂಡ್ ಮೇಕ್-ಅಪ್  ಎನ್ನುವ ಅವನ ಆತ್ಮಕಥೆಯಲ್ಲಿ, ಫ್ರೆಹ್ಲಿಯ ಸ್ಥಾನವನ್ನು ಎಡ್ಡಿ ವಾನ್ ಹಲೆನ್ ತುಂಬಲು ಇಷ್ಟಪಟ್ಟಿದಾಗಿ ಹೇಳಿದ್ದಾನೆ. ಆದರೆ, ಸಿಮ್ಮನ್ಸ್ ಮತ್ತು ಎಡ್ಡಿಯ ಸಹೋದರ ಅಲೆಕ್ಸ್ ಸೇರಿ, ಎಡ್ಡಿ ವಾನ್ ಹಲೆನ್ ಜೊತೆಯಲ್ಲಿಯೇ ಇರುವ ಹಾಗೆ ಮನದಟ್ಟಮಾಡಿಕೊಡುತ್ತಾರೆ. (ಎಡ್ಡಿ ಡೇವಿಡ್ ಲೀ ರಾತ್ ಎನ್ನುವ ಪ್ರಮುಖ ಗಾಯಕನ ಜೊತೆಯಲ್ಲಿ ಹೆಚ್ಚುತ್ತಿದ್ದ ಘರ್ಷಣೆಗಳಿಂದಾಗಿ ವಾನ್ ಹಲೆನ್ ನೊಂದಿಗೆ ಬೇರೆಯಾಗಲು ಉತ್ಸುಕನಾಗಿದ್ದನು. ಇದಾದ ಸ್ವಲ್ಪದಿನಗಳಲ್ಲಿಯೇ ಡೇವಿಡ್ ಆ ಬ್ಯಾಂಡ್ ಅನ್ನು ಬಿಟ್ಟನು).
ಇದಾದ ಕೆಲವೆ ದಿನಗಳಲ್ಲಿ, ಕಿಸ್ ಅದರ ವ್ಯಾಪಾರ(ವಹೀವಾಟು) ಮಾಡುವ ರೀತಿಯಲ್ಲಿ ಭಾರಿ ಬದಲಾವಣೆ ತಂದಿತು. ಇದರಲ್ಲಿ ಪ್ರಮುಖವಾದದ್ದು ಒಂಬತ್ತು ವರ್ಷಗಳಿಂದ ಮ್ಯಾನೇಜರ್(ನಿರ್ವಾಹಕ) ಆಗಿದ್ದ ಬಿಲ್ ಆಕೊಯಿನ್‌ಯೊಂದಿಗಿನ ಸಂಬಂಧವನ್ನು ಕಡಿದುಕೊಂಡಿತು. ಅಷ್ಟೆ ಅಲ್ಲದೆ, ಹೇಗೆಗೊ ಇದ್ದ ಅದರೆ ಆಡಳಿತ ವ್ಯವಸ್ಥೆಯನ್ನು ಸರಿಪಡಿಸಲು ಮುಂದಾಯಿತು. ಫ್ರೆಹ್ಲಿ ಬ್ಯಾಂಡ್ ಅನ್ನು ಬಿಡಲು ನಿರ್ಧಾರ ಮಾಡಿದ ಮೇಲೆ ಕೂಡ 1982ರ ಕಿಲ್ಲರ್ಸ್  ಮತ್ತು ಕ್ರಿಯೇಚರ್ಸ್ ಆಫ್ ದಿ ನೈಟ್ ನ ರಕ್ಷಾಪುಟಗಳ(ಕವರ್) ಮೇಲೆ ಅವನ ಚಿತ್ರವಿತ್ತು. ಆದರೆ, ಈ ಎರಡೂ ಅಲ್ಬಂಗಳ ಧ್ವನಿಮುದ್ರಣ ಕಾರ್ಯದಲ್ಲಿ ಅವನು ಭಾಗವಹಿಸಿರಲಿಲ್ಲ.
250px|thumb|right|ಜೀನ್ ಸಿಮ್ಮನ್ಸ್ಕ್ರಿಯೇಚರ್ಸ್ ಆಫ್ ದಿ ನೈಟ್ (ಆಕ್ಟೋಬರ್ 13,1982), ಕಿಸ್ ಇದುವರೆಗಿನ ಅತಿ ಗಂಭೀರ ಲಯದ (ಹೆವಿಯಸ್ಸ್) ಆಲ್ಬಂ. ಇದು ಮ್ಯೂಸಿಕ್ ಫ್ರಮ್ "ದಿ ಎಲ್ಡರ್" ಆಲ್ಬಂಗಿಂತ ಸ್ವಲ್ಪ ಉತ್ತಮ ರೀತಿಯಲ್ಲಿ ಮಾರಾಟವಾಯಿತು. ಇದಕ್ಕೆ ಚಾರ್ಟುಗಳಲ್ಲಿ #45 ಸ್ಥಾನ ಸಿಕ್ಕಿತ್ತು. ಇದಕ್ಕೆ ಗೋಲ್ಡ್ ಪ್ರಮಾಣವು ಸಿಗಲು 1994ರ ತನಕ ಕಾಯಬೇಕಾಯಿತು. ಫ್ರೆಹ್ಲಿಯ ಅನುಪಸ್ಥಿತಿಯಲ್ಲಿ, ಕಿಸ್ ಆಲ್ಬಂ ಧ್ವನಿಮುದ್ರಣ (ರೆಕಾರ್ಡ್)ಮಾಡಲು ವಿನ್ನಿ ವಿನ್ಸೆಂಟ್(ಮೂಲ ಹೆಸರು: ವಿನ್ಸೆಂಟ್ ಜಾನ್ ಕುಸಾನೊ; ಜನನ: ಆಗಸ್ಟ್ 6, 1952) ಒಳಗೊಂಡಂತೆ ಹಲವಾರು ಗಿಟಾರ್ ವಾದಕರನ್ನು ಬಳಸಿಕೊಂಡಿತು.